Panduan Lengkap Cara Berwuduk Mengikut Rukun Wajib

Setiap orang Islam wajib tahu cara berwuduk dan memenuhi syarat-syarat sah wuduk supaya ianya sah dan sempurna serta solat diterima oleh Allah S.W.T. Firman Allah S.W.T :
يَـٰٓأَيُّهَا ٱلَّذِينَ ءَامَنُوٓا۟ إِذَا قُمْتُمْ إِلَى ٱلصَّلَوٰةِ فَٱغْسِلُوا۟ وُجُوهَكُمْ وَأَيْدِيَكُمْ إِلَى ٱلْمَرَافِقِ وَٱمْسَحُوا۟ بِرُءُوسِكُمْ وَأَرْجُلَكُمْ إِلَى ٱلْكَعْبَيْنِ ۚ
Maksudnya: “Wahai orang-orang yang beriman, apabila kamu hendak mengerjakan sembahyang (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian dari kepala kamu, dan basuhlah kedua belah kaki kamu meliputi buku lali.” (Surah al-Maidah : 6)
Dalam sebuah hadis yang diriwayatkan oleh Abu Hurairah r.a bahawa Rasulullah S.A.W bersabda :
لا صَلاةَ لِمَنْ لا وُضُوءَ لَهُ
Maksudnya: “Tidak solat kepada orang yang tidak berwuduk.”
Melalui firman Allah S.W.T dan hadis ini, dapat disimpulkan bahawa wuduk adalah penting kerana ianya berfungsi untuk membuang segala kotoran dan najis yang terdapat pada anggota wuduk.
Wuduk dari segi bahasa bermaksud kebaikan dan kebersihan. Manakala dari sudut istilah pula, wuduk adalah penggunaan air yang suci pada anggota badan yang tertentu iaitu membasuh muka, dua belah tangan hingga ke siku, menyapu kepala dan membasuh kedua-dua belah kaki dengan dimulai niat.
Wuduk juga mempunyai perkara yang fardu atau rukun yang wajib dipenuhi bagi membolehkan wuduk dianggap sah.
Syarat-syarat Sah Wuduk dan Cara Berwuduk Yang Betul
Terdapat beberapa syarat sah wuduk yang perlu diketahui iaitu:
IslamMumaiyiz iaitu kanak-kanak yang sudah pandai membezakan antara perkara yang baik dengan yang burukSuci daripada haid dan nifasMenggunakan air mutlak iaitu air yang suci lagi menyucikanTidak ada sesuatu yang menghalangi air sampai ke anggota tubuh wuduk.Mengetahui mana yang wajib dan mana yang sunnah.
Rukun-rukun Wuduk
Rukun wuduk adalah perkara-perkara asas yang wajib dilakukan ketika berwuduk dan sekiranya tidak dilakukan wuduk tersebut adalah tidak sah. Dalam mazhab Imam al-Syafie, rukun wuduk terbahagi kepada enam perkara.
Dalam al-Fiqh al-Manhaji menyatakan bahawa :
وفروض الوضوء ستة وهي: النية، وغسل الوجه، وغسل اليدين، مع المرفقين، ومسح بعض الرأس، وغسل الرجلين مع الكعبين، والترتيب
Maksudnya: Rukun-rukun wuduk itu enam iaitu : niat, membasuh muka, membasuh kedua tangan hingga siku, menyapu sebahagian kepala, membasuh kedua kaki sehingga buku lali dan tertib.
Terdapat juga dalil mengenai rukun wuduk yang telah diriwayatkan oleh Nu’aim bin Abdullah al-Mujmir:
“Aku lihat Abu Hurairah r.a berwuduk, maka dibasuhnya muka dan dilebihkan sedikit daripada had muka. Kemudian dibasuh dua tangannya kanan dan kiri masing-masing sampai ke siku. Kemudian menyapu kepalanya, kemudian membasuh dua kakinya kanan dan kiri masing-masing sampai ke betis. Kemudian berkata Abu Hurairah r.a : “Begini aku lihat Rasulullah S.A.W berwuduk.” (Hadis Riwayat Muslim)
Rukun wuduk mengikut tertib:
#1. Berniat (dilakukan saat membasuh muka).

Kredit gambar: weebly.com
#2. Membasuh tangan kanan kemudian kiri hingga siku sambil menyela-nyela jari jemari.
Kredit gambar: Bincang Syariah
#3. Membasuh kedua kaki hingga ke buku lali dengan mendahulukan kaki kanan sambil membersihkan sela-sela jemari kaki.
Kredit gambar: Ayo Bandung
#4. Membasuh seluruh wajah iaitu dari tempat tumbuh rambut sehingga bawah dagu dan dari anak telinga kanan ke kiri dan menyela-nyela janggut sekiranya ada.
Kredit gambar: weebly.com
#5. Mengusap sebahagian kepala.
#6. Tertib iaitu mengikut turutan.
Tidak sah wuduk jika sekiranya tertinggal salah satu rukun atau anggota wajib wuduk.
Mendirikan solat tanpa menyempurnakan wuduk yang sah menjadikan solat yang kita lakukan itu menjadi sia-sia. Oleh itu, jadikan panduan wuduk di atas ini sebagai satu rujukan untuk memperbaiki mana yang salah.
Semoga bermanfaat! Jom Mummy baca cara mengajar anak-anak mummy untuk solat pula!


12 Aktiviti Sensori Kanak-Kanak 2 Hingga 3 Tahun Yang Baik Untuk Kekuatan Fizikal

Bila anak dah mencecah usia dua hingga tiga tahun, banyak perkembangan yang mereka sepatutnya dah pandai buat. Dalam rangka usia ini, anak-anak mula belajar mengawal emosi, menyusun ayat lengkap dan menjadi lebih kreatif.
Kebiasaannya pada umur enam tahun, mereka mula diperkenalkan dengan tulisan. Jadi bagi melatih otot tangan untuk menulis, aktiviti pada usia dua hingga tiga tahun mempengaruhi keadaan mereka nanti.
Selain itu, semakin bertambahnya usia, bertambah juga kemahiran yang perlu dikuasai. Oleh itu, kali ini Mama Siti akan kongsikan 12 aktiviti kanak-kanak bagi umur dua dan tiga tahun.
Beberapa dari aktiviti di bawah ini tidak memerlukan set up yang rumit. Hanya barang-barang sedia ada di rumah atau di dapur. Jom kenal aktiviti kanak-kanak 2 hingga 3 tahun!
12 Aktiviti Kanak-Kanak 2 Hingga 3 Tahun
Tanah Liat Buatan Sendiri
Bagi anak main tanah liat tu biasa. Kali ni kita ajak anak-anak buat tanah liat sama-sama pula. Tanpa menggunakan bahan toksik dan cara buat yang mudah.

Turutan Nombor

Kredit gambar: Mspre-k.weebly.com/
Tuliskan nombor pada pelekat dan jadikan sebagai bunga. Kelebihan aktiviti ini ialah meningkatkan koordinasi mata-tangan serta belajar menyebut nombor tanpa pelat.
Belon dan Cat
Kredit gambar: Pinterest
Belon dan cat ialah salah satu penerokaan imaginasi dan daya kreativiti anak-anak. Biarkan anak comot kerana ia membantu sensori jari dan tangan.
Lampu Kelip-Kelip
Kredit gambar: Pinterest
Aktiviti menyeronokkan yang seterusnya ialah mewarna lampu kelip-kelip. Gunakan jari dan celupkan dalam warna yang berbeza, seterusnya capkan di kertas yang dilukiskan garisan kelip-kelip. Anak belajar mengenal warna dalam aktiviti ini.
Beras dan Ais
Kredit gambar: Pinterest
Ingat tak dulu ada rancangan di TVIQ bertajuk sains comot. Mama Siti suka betul Profesor Comot tu sebab dia selalu buat aktiviti sains dengan bahan yang selalu ada di rumah.
Aktiviti seperti ini menggalakkan pemikiran saintifik kepada anak-anak.
Lukisan Bunga Api

Ada gulungan tisu? Ada pewarna? Tak kisahlah pewarna makanan atau cat lukisan. Gunakan dua bahan ni sahaja dah boleh buat karya kreatif tau.
Mengenal Bentuk
Kredit gambar: Shopee
Kalau ajar secara teori mungkin susah sikit sebab anak pun masih belum banyak pendedahan kan. Jadi, gunakan penutup botol, butang dan barang kitar semula untuk ajar anak-anak bentuk.
Kenapa barang kitar semula? Sebab nak bagitahu anak, ada barang yang boleh digunakan semula dengan fungsi yang baru.
Asingkan Ikut Warna
Umur dua dan tiga tahun patut kena kenal warna dah tau. Sebab nanti susah nak teruskan proses bermain mereka. Kita mulakan dengan asingkan baju ikut warna.
Selain bantu anak, kerja rumah kita pun dapat diselesaikan.
Goallll
Kredit gambar: facebook.com/rasyidah.salleh.7
Masukkan bola dalam bekas. Saiz dan berat bola hendaklah pelbagai seperti ringan dan berat serta besar dan kecil.
Aktiviti ini melatih kekuatan otot tangan.
Gosok Gigi Pada Lukisan
Kredit gambar: facebook.com/rasyidah.salleh.7
Kesihatan gigi perlu didedahkan apabila anak sudah mulai tumbuh gigi. Kalau Mama belum pernah bawa anak pergi ke doktor gigi atau ajar menggosok gigi, mulakan dengan melakukan aktiviti ini.
Terowong
Kredit gambar: Hands On As We Grow
Permainan terowong ini meningkatkan kemahiran memegang dan belajar tentang tarikan graviti. Tak perlu susunan yang mewah atau berwarna-warni. Cukup lekatkan sahaja di dinding.
Bebaskan Kuasamu
Kredit gambar: bedbathandbeyond.com/
Mama geram tak bila anak conteng dinding rumah? Tapi nak buat macam mana kan, itu dah memang lumrah mereka.
Bila anak dapat satu ruang khas untuk berkarya, barulah kreativiti mereka menyerlah kan. Macam Spongebob dan Patrick selalu cakap bila mereka main dalam kotak “imaginasi” sambil buat gaya tangan macam pelangi.
Kesimpulannya,
Sedarkah Mama sambil-sambil anak membina kekuatan fizikal, kita pun sebenarnya boleh ambil peluang ini mengenal perasaan dan emosi mereka.
Ya, kawalan emosi perlu diajarkan. Sebab tu, sebagai Mama dan Ayah emosi kita terlebih dahulu yang perlu stabil. Tak adalah nanti nak marah anak tiba-tiba kan.
Proses tumbesaran anak berlaku dengan pantas. Pejam celik dah boleh cakap. Bila dah besar, ada yang masuk asrama, sambung belajar lah.
Masa kecil ni lah kita nak bina asas hubungan yang kukuh supaya nanti mereka tahu Mama dan Ayah sebenarnya sangat sayangkan anak-anak.
Semoga anak-anak kita membesar menjadi seorang yang bijak dan soleh.  Jom teroka aktiviti menarik di cuti sekolah!


Jangan Sengsara Seorang Diri Mama! Doktor Jelas Cara Mudah Hilangkan Kejang Otot

Aduh! Sakitnya rasa macam nak mati bila kene kejang ni kan, Mama? Cik suami sampai tak tahu macam mana lagi nak tolong masalah ni. Sebenarnya, banyak faktor yang menyebabkan kaki Mama boleh kejang macam ni. Tapi apa tu kejang otot?
Buat Mama yang tidak tahu, kekejangan berlaku apabila otot Mama secara tidak sengaja atau secara paksa mengecut dengan tak terkawal mahupun berehat. Bunyi pun ngeri kan, Mama? Dengan kata ringkas, otot kita tak boleh chill lah.
Ikuti penjelasan daripada Dr Samhan yang memberi input yang sangat membantu untuk Mama dan cik suami boleh amalkan apabila terkena kekejangan otot ni.
Jom kita baca sama-sama~
Sakitnya! Apa Nak Buat Ni?
Sakit, sakit, sakit! Satu pasangan suami isteri masuk ke bilik konsultasi. Si suami memimpin tangan isteri. Sesekali kelihatan isteri memegang perut yang sarat mengandung.
“Doktor, kebelakangan ni isteri saya kerap kejang otot betis. Tengah malam tiba-tiba menjerit”
“Habis tu apa yang encik buat?” “Saya tak tahu nak buat apa. Saya hanya mampu urut betis dia.” “Ini biasa terjadi pada wanita mengandung sebab otot betis terpaksa menampung berat badan berlebihan.”
Hari ini, saya kongsikan cara mudah jika diserang kejang otot.
Kaki kejang merupakan salah satu masalah yang akan dihadapi oleh kebanyakkan orang. Kekejangan otot ini selalunya berlaku secara tiba-tiba dan ia tidak mampu dikawal. Yang paling membuatkan kalian terkejut adalah apabila ia berlaku ketika anda tidur.
Selalunya pesakit akan meloncat daripada katil dan memegang kaki yang mengalami kekejangan disebabkan masalah tersebut.
Punca Kaki Kejang

1. Dehidrasi – Jika mengalami cirit-birit atau muntah akan lebih terdedah dengan masalah kekeringan (dehidrasi). Ia menganggu penghantaran maklumat pada bahagian otot.
2. Kurang peredaran darah – Masalah ini selalunya berlaku pada seseorang itu apabila ia duduk dalam keadaan posisi kakinya melipat. Ini akan menyebabkan salur darah terhimpit dan aliran darah pun berkurangan.
3. Senaman berlebihan – Bila bersenam, garam dalam badan turut keluar bersama peluh. Garam seperti sodium merupakan salah satu unsur utama bagi penghantaran maklumat melalui saraf di dalam badan.
4. Kecederaan otot – Otot yang cedera boleh menyebabkan kecelaruan pada saraf otot tersebut dan berakhir dengan kaki kejang.
5. Mengandung – Kaki perlu menampung berat badan dan otot perlu kerja lebih.
6. Hipotiroid – Penyakit yang disebabkan kekurangan hormon tiroid di dalam badan.
Cara Mudah Hilangkan Kekejangan Otot
Baringkan pesakit dan tekan di bahagian lutut ke bawah supaya sendi lutut menjadi lurus.Dalam keadaan kaki lurus, tolakkan hujung kaki supaya hujung kaki menghala ke badan pesakit.Tahan dalam kedudukan ini sehingga kekejangan hilang. Biasanya kekejangan akan beransur hilang selepas beberapa minit.Sekiranya kekejangan berpanjangan atau kesakitan berterusan, datang ke Jabatan Kecemasan untuk rawatan lanjut.

Jangan sengsara sorang-sorang lepas ini Mama. Dengan perkongsian Dr Samhan ini, Mama dapat tahu punca untuk dielak dan menyelesaikan masalah kekejangan otot ini, terutamanya Mama yang sedang hamil. Terima kasih doktor kerana memberi perkongsian yang dapat membantu Mama dan Papa diatasi kesengsaraan ini!
Pesan Mama Siti
Bersenam ke, buat kerja rumah ke, buat lah dengan berpada-pada ya, Mama? Nanti menjerit pula tengah malam…Jaga diri semua~
Kredit: Dr Samhan


17 Khasiat Buah Delima. Buah Ajaib Untuk Kanser, Ketika Hamil dan Hilang Ingatan

Buah delima atau Punica Granatum salah satu dari enam buah-buahan yang disebutkan namanya dalam al-quran. Allah menciptakan buah delima agar manusia dapat menikmati manfaat darinya.
Selain itu, buah delima sangat istimewa kerana namanya termaktub dalam al-quran bersama-sama lima lagi buah-buahan lain. Ia memiliki mukjizat yang sangat berkhasiat untuk kesihatan manusia.
Buah delima diketahui bermanfaat untuk ibu mengandung. Tetapi kajian demi kajian di jalankan mendapati lelaki juga turut sama memperoleh kelebihan melalui buah delima.
Gaya hidup zaman ini membuatkan kita mudah terdedah penyakit. Kesibukan bekerja, makanan segera dan kekurangan masa bersenam mungkin menjadi punca seseorang mengalami kemerosotan kesihatan.
Sudah, tak perlu dikeluhkan lagi tentang perkara itu. Apa kata kita buat perubahan pada diri sendiri. Banyakkan makan buah. Utamakan buah delima dalam diet.
Sekurang-kurangnya buah delima ada 17 khasiat buat Mama dan Ayah. Perempuan yang sedang hamil pun boleh makan juga ya.
17 Khasiat Buah Delima

Kredit gambar: Pixabay
Kaya Dengan Nutrien Penting
Kebanyakkan kandungan delima ialah air iaitu 777.93 g diikuti manakala jumlah tenaga ialah 83,000 Kal.
Ditambah pula dengan karbohidrat, lemak dan protein. Kesemua kandungan itu sangat diperlukan untuk melancarkan proses-proses dalam tubuh badan manusia.
Selain itu, buah delima juga mengandungi pelbagai jenis vitamin seperti vitamin C, vitamin E dan vitamin K.
Melancarkan Pencernaan
Kredit gambar: Freepik
Setiap 180 g delima mengandungi 7 g serat. Serat bersifat menyerap air. Penyerapan tersebut melembutkan najis dan akhirnya memudahkan proses penyahtinjaan.
Tahukah Mama jika seseorang kekurangan serat atau fibre, mereka berisiko mendapat penyakit buasir. Jika berpanjangan, seseorang akan merasa sakit setiap kali ingin membuang air besar.
Menguatkan Antibodi
Ingatkah Mama bahawa buah delima ada kandungan vitamin C ? Vitamin C meningkatkan kekebalan sistem badan daripada jangkitan penyakit.
Ringkasnya, kalau Mama makan buah yang ada banyak vitamin C, Mama akan kurang dapat demam, selsema, batuk dan penyakit lain.
Merawat Barah Prostat
Kredit gambar: MedicineNet
Estrak dari buah delima mampu memperlahankan sel barah merebak ke kawasan lain. Dr Christopher Amling dari Persatuan Urologi Amerika (AUA), berkata “jus buah delima boleh memperlambat perkembangan kanser prostat selepas rawatan tidak berjaya”
Mencegah Barah Payudara
Kanser payudara sering menjadi kerisauan para wanita. Kertas kajian dari National Library of Medicine mendapati Polifenol dalam buah delima merencatkan 47% pembentukan sel kanser.
Menurunkan Paras Kolesterol
Kredit gambar: Freepik
Dengan 50 ml hingga 1 liter minuman jus delima boleh menurunkan jumlah kolesterol antara 3% hingga 10 %. Setakat ini kajian menunjukkan buah delima juga mampu mengurangkan aterosklerosis.
Menurunkan Tekanan Darah Tinggi (Hipertensi)
Buah delima berperanan menstabilkan tekanan darah sistolik iaitu aliran darah keluar daripada jantung. Bacaan normal tekanan darah manusia ialah 120 mmHg.
Menguatkan Ingatan
Kredit gambar: Freepik
Hasil kajian menunjukkan apabila seseorang minum 237 ml jus delima setiap hari, mereka dapat meningkatkan memori penglihatan dan percakapan.
Agen Anti Radang
Polifenol ialah bahan yang kaya dengan antioksidan. Buah delima memiliki tiga kali ganda khasiat antioksidan berbanding teh hijau. Antioksidan mengurangkan keradangan kulit.
Muda Sebelum Usia
Kredit gambar: Freepik
Khasiat dari buah delima ialah ia boleh merangsang penghasilan kolagen. Pada umur 25 hingga 30 tahun, kandungan kolagen mula berkurangan dalam tubuh badan manusia. Asid ellagic dan antioksidan ialah dua komponen penting untuk melambatkan proses penuaan.
Melegakan Sakit Sendi (Osteoporosis)
Case Western University mencatatkan buah delima mencegah kemerosotan tulang melalui vitamin K. Jadi walaupun Mama telah dimakan usia namun khasiat buah delima masih boleh diperolehi apabila ia membantu menguatkan tulang.
Baik Untuk Jantung
Kredit gambar: Freepik
Khasiat delima yang seterusnya ialah dapat meningkatkan aliran darah serta mencegah pembuluh arteri supaya tidak kaku. Minyak biji buah delima menurunkan trigliserida iaitu sejenis lemak darah dengan ketara.
Melawan Jangkitan Bakteria
Sebatian tumbuhan dalam buah delima berupaya memerangi mikroorganisme berbahaya. Contohnya, Candidas albicans. Kesannya, jangkitan penyakit berkaitan mulut dan gigi dapat dilindungi.
Luka Cepat Sembuh
Kredit gambar: Freepik
Khasiat buah delima ialah ia boleh memperbaiki sel kulit dari dalam. Jika ada luka-luka seperti kesan kecederaan atau parut jerawat, buah delima boleh mempercepatkan penyembuhan luka tersebut.
Mencegah Anemia
Kredit gambar: Freepik
Dengan adanya zat besi dan mineral dalam buah delima membantu pembentukan hemoglobin(Hb) dalam badan. Apabila banyak hemoglobin dihasilkan maka lebih banyak oksigen dapat dibawa melalui sel darah merah.
Mencegah Komplikasi Kehamilan
Hasil kajian dari American Journal of Physiology pada tahun 2012 menunjukkan buah delima berjaya mengurangkan risiko masalah berkaitan placenta. Justeru, buat Mama yang sedang hamil, jangan lupa makan buah delima ya.
Melindungi Janin
Kredit gambar: Pixabay
Delima kaya dengan asid folik. Ia bersamaan dengan satu per empat daripada asid folik diperlukan sepanjang kehamilan. Umum diketahui, fungsi asid folik penting dalam perkembangan minda dan fizikal janin.
Kesimpulannya…
Ternyata benarlah buah delima berkhasiat kepada perempuan dan lelaki terutamanya dalam rawatan kanser. Penyakit tiga serangkai seperti tekanan darah tinggi, kencing manis dan jantung mampu dikawal dengan makan buah delima.
Oleh itu, jangan abaikan buah delima dalam senarai buah-buahan di rumah . Kalau tak mampu makan setiap minggu, sebulan sekali pun boleh. Rugi sangat kalau kita tak dapatkan khasiat buah delima. Mari sama-sama kita peroleh manfaat melalui mukjizat buah delima.


Awas! Jangan Lakukan Ini Jika Hidung Anak Mama Berdarah. Doktor Ajar Teknik Sebenar

Hidung berdarah adalah perkara biasa pada kanak-kanak dan ia bukan tanda sebarang masalah yang merisaukan. Terdapat pelbagai faktor mengapa hidung berdarah tetapi jika pendarahan hidung tidak berhenti, Mama harus berjumpa dengan doktor atau pergi ke hospital secepat mungkin.
Sebelum tu, mari kita lihat mengapa pendarahan hidung ini berlaku.

Kenapa Hidung Berdarah?
Pendarahan hidung boleh disebabkan pelbagai faktor, termasuk:
Saluran darah mudah berdarah, udara kering dan panas atau selepas bersenamJangkitan pada lapisan hidung, sinus atau adenoidAlahan yang menyebabkan demam /batukTerlanggar atau terjatuhObjek ditolak ke atas lubang hidungMenjolok hidungMasalah pendarahan atau pembekuan
Ikuti perkongisan daripada Dr Samhan yang jelaskan adakah selama ini Mama handle nosebleed dengan cara yang betul ataupun salah? Jom kita baca dengan lebih lanjut~
Betul Ke Cara Mama Selama Ini?
Bahaya suruh anak donggakkan kepala jika hidungnya berdarah! Rupanya selama ini ramai ibu bapa dan guru cuba berhentikan pendarahan dengan cara yang salah.
Elakkan! Cara Yang Salah Jika Berlaku Pendarahan Hidung
Dongakkan kepala atau berbaring. Darah akan mengalir ke belakang hidung dan masuk paru-paru.Masukkan air ke dalam hidung untuk bersihkan darah. Pendarahan tak akan berhenti.Biarkan darah mengalir daripada hidung begitu sahaja!
Kredit gambar: Dr Samhan
Sebaliknya, Ikuti 5 Langkah Yang Berkesan Ini
Dudukkan kanak-kanak di dalam keadaan menegak dan tunduk ke depan secara membongkok.Picit bahagian bawah hidung yang lembut selama 20-30 minit. Suruh nafas melalui mulut.Letakkan ketulan ais dipangkal hidung untuk menguncupkan salur darah seterusnya mengurangkan pengaliran darah dibahagian tersebut.Lepaskan picitan pada hidung. Selepas 10 minit periksa sama ada pendarahan telah berhenti atau tidak.Jika masih berdarah ulangi picit bahagian hidung selama 10 minit.
Jika pendarahan berterusan segeralah berjumpa doktor.

Mama Siti pun tak sangka yang selama ini dongakkan kepala adalah cara yang salah untuk hentikan pendarahan hidung.  Mujur ada Dr Samhan untuk betulkan cara Mama selama ini yang mungkin salah. Take note tau, Mama! Lepas ini jangan ulangi kesilapan yang sama. Apa-apa pun pastikan Mama ambil langkah berjaga-jaga ya.
Kredit: Dr Samhan


11 Cara Halau Lalat Paling Berkesan – Nak DIY Pun Boleh

Ruangan yang ada lalat berterbangan selalu buat kita terganggu. Bukan kita semua tak tahu habitat dan aktiviti lalat.  Jadi, jom kita explore cara halau lalat!
Lalat gemar berada di tempat-tempat kotor. Lebih menjijikkan ia tidak hanya hinggap dan makan sahaja tetapi juga meninggalkan air liur dan najis di setiap tempat yang dihinggapi.
Dari satu makanan ke satu makanan, lalat boleh bertelur sehingga lebih dari 150 biji untuk satu-satu masa. Dalam kurang dari 20 jam, telur tersebut menetas menjadi larva yang disebut ulat belitung.
Dari satu makanan ke satu makanan, lalat akan bertelur sehingga lebih dari 150 biji untuk satu-satu masa. Dalam kurang dari 20 jam, telur tersebut menetas menjadi larva yang disebut ulat belitung.
Rupa-rupanya lalat mempunyai sepasang masa dengan ciri-ciri 4000 lensa setiap satu mata. Jadi, ia mampu melihat pergerakkan dari arah depan, belakang, kiri dan kanan.
Disebabkan itu, kita perlukan cara halau lalat yang mudah tetapi berkesan. Ada cara tradisional dan cara moden. Paling penting 11 cara halau lalat ini sangat praktikal dan jimat kos.
Jenis Lalat Di Malaysia

Kredit gambar: PropertyGURU
Lalat RumahLalat BuahLalat Hijau (Langau)Lalat Daging
Lawan Lalat Dengan 11 Cara Mudah dan Berkesan Ini
Kredit gabar: Diva MY
#1 Perangkap Elektrik
Kredit gamar: V12gether
Bentuknya empat segi sama, lampu berwarna biru di bahagian dalam serta jaring besi di bahagian luar. Warna biru menarik perhatian lalat untuk menghampiri perangkap ini.
Setiap kali lalat menghampiri alat ini, ia akan berbunyi ‘zap’ menandakan lalat itu terkena renjatan elektrik dan mati.
#2 Botol Perangkap
Kredit gambar: Vanilla Kismis
Botol perangkap bertindak mengurung lalat. Botol perangkap lalat akan diletakkan feromon untuk menarik perhatian lalat jantan. Lalat yang terperangkap tidak dapat keluar lagi kerana tiada jalan keluar dari botol itu.
#3 Pelekat
Kredit gambar: Lazada
Pelekat lalat ada gam yang sangat kuat. Lalat yang hinggap tak akan  mampu melepaskan diri lagi. Terdapat variasi pelekat di pasaran iaitu dengan aroma ikan masin atau yangtidak berbau. Disebabkan gam yang terlalu kuat membuatkan kaki lalat tidak boleh melepaskan diri dan akhirnya mati.
#4 Pemukul Lalat
Kredit gambar: Tribunnews.com
Fungsinya sama seperti perangkap lalat elektrik iaitu membunuh lalat dengan kejutan elektrik. Reka bentuk alat ini ialah seperti raket tenis. Cara menggunakannya adalah dengan memukul lalat seperti bermain badminton. Mama perlu peka dan pantas kerana lalat bergerak dengan sangat pantas.
#5 Ayunan Air
Kredit gambar: PropertyGURU
Mama Siti selalu nampak di pasar ikan masa kecil dahulu. Air diisikan dalam plastik dan diikat. Seterusnya, ia digantung dan dibiarkan berayun.
Disebabkan lalat sangat sensitif dengan sesuatu yang menghampirinya maka setiap kali ayunan air bergerak ke kanan dan ke kiri, lalat akan terbang ke tempat lain.
#6 Serai Wangi
Kredit gambar: Dekoruma
Aroma dari serai wangi sangat tidak disukai lalat dan haiwan perosak yang lain. Bagi mereka, bau serai wangi sangat menyengat deria bau lalat. Tanaman ini mengusir haiwan perosak datang ke rumah Mama.
#7 Daun Kari
Kredit gambar: Shopee
Tanaman kedua yang dibenci lalat ialah daun kari. Caranya senang sahaja. Ambil secekak daun kari dan rendam dalam air. Kalau nak lebih advanced, masukkan campuran air itu ke dalam botol semburan. Lalu semburkan ke kawasan yang menjadi tumpuan lalat.
#8 Lilin
Kredit gambar: RASA
Cara halau lalat yang paling rendah kosnya iaitu dengan menyalakan lilin. Haba dari api lilin menyebabkan ketidakselesaan kepada lalat. Nyalakan lilin dan letak di meja yang banyak lalat terutamanya yang ada banyak lauk pauk.
#9 Singkirkan Makanan Yang Menarik ‘Minat’ Lalat
Kredit gambar: Bobo.ID
Lalat suka makanan yang dah rosak, tempat kotor dan makanan yang terdedah. Oleh itu, Mama perlu bijak mengemas rumah terutamanya bahagia dapur. Lauk yang hampir rosak lebih baik terus dibuang manakala makanan hendaklah sentiasa ditutup dengan tudung saji. Tong sampah juga sama, perlu sentiasa ditutup rapat dan diikat.
#10 Cuka dan Alkohol
Kredit gambar: Kompas.com
Jangan tak tahu, cuka dan alkohol pun boleh halau lalat terutamanya lalat buah. Paling mudah Mama perlu bukakan sahaja penutup botol dan letakkan berdekatan buah-buahan. Jika ruang sempit, tuangkan cuka atau alkohol ke bekas kecil.
#11 Kapur Barus
Kredit gambar: Kompas.com
Bahan kimia paling dibenci lalat, lipas, cicak dan tikus. Fungsinya ialah mengaburi bau buah-buahan atau makanan yang telah rosak. Bau kapur barus lebih kuat berbanding bau sampah, oleh itu lalat terbang jauh dari tempat tersebut. Baunya juga menyebabkan lalat tidak selesa.
Pentingnya kita halau lalat dengan cara yang mudah, jimat dan semestinya berkesan. Dekat sini Mama Siti kongsikan 11 cara halau lalat supaya Mama boleh cuba yang mana satu sesuai dengan situasi Mama.
Geli rasanya bila dapat tahu lalat selalu tinggalkan najis dan air liurnya. Patutlah tangannya seperti menggesek-gesek antara satu sama lain.
Nasib baik ada macam-macam cara nak halau lalat dari tempat kita kan. Boleh lah makan dengan tenang lepas ni. Oh ya, Mama pun boleh cuba cara ini untuk halau lipas, cicak dan lipan juga.
Semoga lalat segera dinyahkan dari tempat tinggal kita.


Rugi Kalau Takde Lagi! 8 Barangan Menarik Yang WAJIB Ada di Setiap Rumah Mak-mak Di Malaysia

Bermula sahaja kehidupan sebagai sorang ibu, mesti Mama semua nak barang-barang yang dapat memudahkan aktiviti harian Mama bukan? Kalau boleh, semua benda nak yang automatik, yang mudah untuk dibawa, 2-in-1, dan macam-macam lagilah!
Kalau Mama masih mencari barangan yang memudahkan para harga TERENDAH, jangan risau. Mama Siti ada di sini untuk membantu Mama.
Motherhood.com.my kini kembali lagi dengan tawaran terhebat dan terendah khas untuk keperluan Mama dan seisi keluarga! Buat Mama yang mencari barang-barang untuk bantu Mama mengemas rumah, untuk keperluan anak-anak dan head-to-toe untuk seisi keluarga, Mama boleh la melayari Motherhood.com.my!
Murahnya! Macam mana nak dapatkan harga terendah ni?!
Dapatkan barang-barang yang berkualiti pada harga terendah di sini! Jom tengok apa yang menarik?
8 Barang Menarik Yang Perlu Ada Di Rumah Mama
#1 Corvan 2 In 1 Cordless Vacuum Cleaner & Cordless Mop K18

Kredit gambar: Motherhood.com.my
Semestinya barang untuk membersihkan rumah ini perlu ada dalam rumah Mama! Vakum Corvan ini boleh menjimatkan masa dan aktiviti membersihkan rumah Mama kerana Mama boleh mop dan vakum serentak.
Dengan sedutan yang kuat sehingga 201AW, lantai rumah Mama mesti bebas habuk dan licin sampai boleh nampak diri sendiri! Bukan itu sahaja,  dengan beratnya 1.5kg sahaja, ia memudahkan Mama untuk menggunakannya.
Tunggu apa lagi Mama? Tak perlu dah susah-susah sapu dan kemudian nak mop dan vakum pula.
Harga promosi:  RM1,298Beli di sini: Corvan 2 In 1 Cordless Vacuum Cleaner & Cordless Mop K18
#2 Bueno Double UV Sterilizer & Dryer
Kredit gambar: Motherhood.com.my
Mama letih cuci botol tapi risau masih tak bersih? Boleh la cuba produk ini! Dengan ciri-ciri lampu UVC Philips, Bueno Double UV Sterilizer & Dryer dapat membasmi kuman dan bakteria pada botol susu anak Mama dengan lebih cepat dan terjamin.
Yang lebih menarik, ia didatangi dalam 4 mod iaitu mod auto, steril, kering, dan penyimpanan. Pasti botol susu anak Mama lebih bersih dan nyahkuman dengan pembelian ini.
Harga promosi: RM498Beli di sini: Bueno Double UV Sterilizer & Dryer
#3 Sweet Heart Paris Group 0123 Car Seat Booster (Jade Black) with ISOFIX ECE R44/04 Verified
Kredit gambar: Motherhood.com.my
Car seat untuk si manja pun penting tau Mama, terutamanya bagi anak-anak yang masih kecil. Letakkan anak Mama dalam Sweet Heart Paris Group 0123 Car Seat Booster ini untuk bagi mereka selesa sepanjang perjalanan jauh seperti pulang ke kampung dan bercuti.
Sweet Heart Paris Group 0123 Car Seat Booster ini dilengkapi dengan 5 point harness system yang harus ada pada setiap car seat bayi, berteknologi ISOFIX, sesuai untuk bayi baru lahir sehingga 36kg, dan yang penting, kedua-dua bahagia kepala dan kerusinya boleh laras mengikut keselesaan si manja.
Yang paling menarik semestinya kain Sweet Heart Paris Group 0123 Car Seat Booster ini kerana ia mudah untuk ditanggalkan dan dibasuh. Dengan harga promosi semperna bulan kemerdekaan ini, sangat berbaloi untuk mak-mak dapatkan!
Harga promosi:  RM369Beli di sini: Sweet Heart Paris Group 0123 Car Seat Booster
#4 Sweet Heart Paris CS226 Group 01 Baby Car Seat Assurance JPJ Approved MIROS and ECE R44/04 Certified (Royal Space Blue)
Kredit gambar: Motherhood.com.my
Ini juga merupakan satu lagi car seat bayi yang premium dengan warna yang trendy untuk keselamatan anak-anak. Car Seat Sweet Heart Paris CS226 ini sesuai untuk:
Menghadap ke belakang: muat untuk si manja daripada 0 hingga 13 kg Menghadap ke hadapan sesuai untuk kanak-kanak daripada 9 hingga 18 kg
Kini Mama tak perlu risau kerana sistem harness dan teknologi yang dihasilkan untuk car seat bayi ini pasti dapat melindungi anak Mama. Kainnya juga boleh ditanggalkan dan boleh dibasuh dengan mudah. Anak Mama pasti selesa sepanjang perjalanan dalam kereta ke mana sahaja.
Harga promosi: RM239Beli di sini: Sweet Heart Paris CS226 Group 01
#5 Evenflo Switchup 3 in 1 Convertible High Chair
Kredit gambar: Motherhood.com.my
Kerusi tinggi Evenflo adalah kerusi 4-dalam-1 yang memberi kemudahan, keselamatan dan keseronokan dengan ciri-ciri seperti dulang boleh tanggal dan boleh basuh, pad tempat duduk boleh basuh, dan bahagian kakinya yang kukuh.
Kerusi tinggi ini juga sangat mudah untuk disesuaikan pada anak-anak mengikut tahap perkembangan anak-anak; daripada bayi hingga tahap si manja boleh makan sendiri. Nak ubah-ubah jadikannya sebagai meja untuk anak-anak bermain pun boleh! Lebih mudah dan jimat bukan?
Harga promosi: RM298Beli di sini: Evenflo Switchup 3 in 1 Convertible High Chair
#6 Fujifilm Instax Mini Evo
Kredit gambar: Motherhood.com.my
Mama mahu tangkap memori-memori indah bersama keluarga dan milestones anak-anak yang tidak dapat dilupakan? Jom beli kamera daripada Instax! Fujifilm Instax Mini Evo ini sangat bergaya dengan reka bentuk yang klasik dan cara penggunaan analog, menjadikannya sebagai salah satu koleksi yang mak-mak harus ada di rumah.
Dengan cetakan instax berkualiti tinggi, memori yang indah pun dapat maintain dalam gambar. Mama kini boleh mendapatkan Fujifilm Instax Mini Evo ini pada harga diskaun 5% sehingga 31 Ogos ini.
Harga: RM928 (diskaun 5% pada hari promosi)Beli di sini: Fujifilm Instax Mini Evo
#7 Bueno 2 in 1 Baby Walker
Kredit gambar: Motherhood.com.my
Anak Mama baru nak berjalan? Dapatkan walker yang comel ini! Bueno 2 in 1 Baby Walker mempunyai 2 mod iaitu:
Mod kanak-kanak Mod pejalan kaki
Mama juga boleh adjust ketinggian Bueno 2 in 1 Baby Walker ini mengikut ketinggian bayi Mama. 3 ketinggian boleh dipadankan dengan ketinggian bayi tau, jadi tak perlu risau sekiranya anak Mama mengalami simptom bayi ‘kaki O’.
Reka bentuknya yang mudah untuk diubah dan stabil agar si kecil tidak mudah jatuh menjadikannya sebagai satu koleksi yang harus ada dalam list Mama.
Beli pada harga promosi untuk mendapatkannya pada harga yang jauh lebih murah!
Harga promosi:  RM199Beli di sini: Bueno 2 in 1 Baby Walker
#8 Sweet Heart Paris Multi Functional Baby Bed Rocking Cradle Wooden Infant Toddler Baby Cot with Parent Bed Height
Kredit gambar: Motherhood.com.my
Anak susah nak tidur? Jom beli buaian untuk si manja ni! Jangan risau kerana katil bayi ini digilap supaya anak Mama tidak terdedah kepada permukaan yang berbahaya. Mujur juga katil bayi ini tiada permukaan tajam kerana sisinya semua berbentuk bulat.
Jika anak mama suka mengigit, katil ini sangat sesuai kerana bahan kayu digunakan adalah anti gigitan dan melindungi gigi susu anak-anak. Jom dapatkan sekarang!
Harga promosi:  RM379Beli di sini: Sweet Heart Paris Multi Functional Baby Bed Rocking Cradle
Wow! Bestnya ada potongan harga pada barang-barang yang berkualiti ni.
Bukan itu sahaja tau Mama, selain harga promosi, Motherhood juga menawarkan penjimatan tambahan dengan menggunakan kupon-kupon.
Lebih Banyak Potongan Harga Dengan Kod Promo Ini!
Mama boleh menggunakan kod kupon ini sebelum checkout untuk mendapatkan lebih potongan harga!
Haa, baru lah smart shopper kan Mama? Berikut merupakan kod kupon yang Mama boleh gunakan bermula 26 hingga 31 Ogos ini:
PAYDAYAUG6 – dengan perbelanjaan minimum sebanyak RM80, dihadkan kepada RM6.PAYDAYAUG10 – dengan perbelanjaan minimum sebanyak RM120, dihadkan kepada RM10.PAYDAYAUG18 – dengan perbelanjaan minimum sebanyak RM180, dihadkan kepada RM18.
Kalau Mama nak harga promo yang lagi best, Mama boleh gunakan kod kupon dibawah yang hanya sah untuk digunakan pada 31 Ogos 2022:
PAYDAYAUG31 – dengan perbelanjaan minimum sebanyak RM350, dihadkan kepada RM31.
Tempoh Promosi: 26 – 31 Ogos 2022 (6 hari)
Jangan lupa untuk menjadi pembeli yang bijak dengan mendapatkan barangan yang WAJIB ada di rumah Mama ini pada harga yang berpatutan. Untuk dapatkan lebih banyak tawaran menarik daripada Motherhood.com.my, Mama boleh klik di SINI!


Pagi-Pagi Anak Masam Muka? Lihat Tips Mudah Dr Sheikh Muszaphar

Sesetengah kanak-kanak mempunyai mood yang berbeza apabila dikejutkan pagi-pagi untuk siap sedia ke sekolah. Kadang-kadang, Mama pun dah buntu kenapa mereka sangat moody dan tidak tahu apa yang mereka nak. Keadaan ini juga dapat melambatkan proses menyiapkan mereka ke sekolah.
Kita sepatutnya enjoy pagi-pagi, positive mood dan bersemangat untuk ke sekolah. Namun, mungkin ada beberapa faktor mengapa anak moody pagi-pagi. Jom kita tengok sama-sama kenapa ia berlaku.

Mengapa Anak Moody?
Antara sebabnya adalah, mereka:
tidak boleh bangun pada waktu pagi. tidak suka tergesa-gesa. tidak berfungsi dengan baik apabila mereka mula-mula bangun. letih sebab tak cukup tidur.
Dan macam-macam lagi. Mama bernasib baik, kerana Mama Siti terjumpa tips mudah yang dikongsikan oleh Dr Sheikh Muszaphar mengenai hal ini. Dengan tips mudah ni, Mama dapat amalkan dengan keluarga. Moga-moga ada perubahan positif selepas menjayakan petua-petua ini.
Jom kita baca dengan lebih lanjut~
Pagi-pagi Perlu Bersemangat!
Pukul 7 pagi dan kembar sudah bersedia untuk ke sekolah. Hanya sarapan bijirin ringan. Bayi kembar juga bersedia untuk ke PlaySchool mereka.
Kanak-kanak sentiasa dalam suasana riang gembira pada awal pagi.
Kenapa mereka moody eh pagi-pagi?
9 Tips Mudah Untuk Bagi Anak-Anak Tak Moody
Kredit gambar: Dr Sheikh Muszaphar
Ini adalah tipsnya:
Siap sediakan mental anak-anak untuk aktiviti mereka pada hari esok. Senaraikan aktiviti mereka dan katakan betapa seronoknya aktiviti mereka.Pastikan mereka dapat tidur secukupnya. Kejutkan mereka dengan aura positif – lampu cerah, menyanyi, geletek mereka. Pastikan mereka senyum selalu – Saya selalu buat jenaka untuk bagi mereka ketawa.Berikan mereka semangat- Mereka selalu berbasikal disekeliling rumah sebelum ke sekolah.Jadikan perjalanan ke sekolah menyeronokkan.Bermain permainan dalam perjalanan – Pilihan terbaik adalah “I spy with my eye”. Salam, peluk dan cium ditambah dengan “Belajar kerana Allah”
        View this post on Instagram            A post shared by Sheikh Muszaphar Shukor (@drsheikhmuszaphar)
Banyak yang boleh kita dapat daripada perkongsian Dr Sheikh Muszaphar ni, thanks Dr! Haa, kalau Mama nak anak happy-happy selalu di pagi hari, boleh cuba petua daripada Dr Sheikh Muszaphar ni.
Tips mudah sahaja kali ini Mama. Kalau Mama nak baca tips lain boleh klik di sini.
Selamat mencuba~
Kredit: Dr Sheikh Muszaphar


11 Rekaan Pintu Rumah Yang Unik, Trendy & Pasti Dicemburui Ramai!

Pintu berfungsi sebagai akses keluar dan masuk. Ianya termasuk dalam salah satu aset penting bagi untuk sesebuah unit rumah. Ianya penting untuk keselamatan dan menjadikan rumah anda kelihatan lebih menarik. Pemilihan jenis pintu bergantung pada jenis rumah, dan tujuan penggunaannya.
Sebagai contoh, pintu diluar memerlukan lebih faktor keselamatan disebabkan ianya terdedah kepada individu lain yang mungkin tidak kita kenali. Manakala pintu di bahagia dalam rumah, menjurus kepada perlindungan atau privasi kepada seisi rumah Mama.
Senarai Pintu Rumah Terkini Untuk Rumah Mama & Papa
1)  Pintu Kayu

Kredit gambar: interiordesign.id
Kelebihan pada rekaan pintu kayu ialah dari segi gayanya. Pintu kayu sesuai dipelbagaikan dengan pelbagai konsep dan tema rekaan rumah Mama.
Keunikannya jelas terserlah melalui ukiran, susunan kayu serta warnanya. Ketiga-tiga elemen tersebut menyerlahkan kesan akhir seperti aura semulajadi yang menenteramkan.
2) Pintu Kaca
Kredit gambar: Arafuru
Biasanya pintu kaca diletakkan di bahagian belakang rumah kerana ia memberikan pemandangan halaman belakang atau taman belakang rumah. Selain itu, ia juga sesuai diletakkan di ruang balkoni di rumah anda.
Pada pendapat Mama Siti, pintu kaca memerlukan medium tambahan untuk menjaga privasi penghuni rumah. Lebih-lebih lagi bagi perempuan Muslim yang melindungi aurat mereka. Ia perlu dibersihkan secara berkala agar kekal bersih dan cantik.
3) Pintu Keluli
Kredit gambar: decoexpro
Pintu keluli mempunyai ketahanan yang baik disebabkan oleh kombinasi kayu dan besi sebagai kandungan bahannya. Oleh kerana itu, pintu keluli ialah penebat bunyi yang baik. Sekiranya rumah anda sering didatangi tetamu atau kanak-kanak, menggunakan pintu keluli ialah pilihan yang baik.
4) Pintu PVC
Kredit gambar: Rumah.com
Pintu PVC selalu digunakan untuk bilik mandi. Ianya ringan dan tahan karat menjadi faktor pintu pvc menjadi pilihan untuk bilik mandi dan tandas. Tambahan pula, cara penyelenggaraannya mudah iaitu hanya perlu dibersiihkan mengunakan pencuci biasa dan bilas.
5) Pintu Aluminum
Kredit gambar: rumahminimalis.pro
Pintu aluminium ialah salah satu contoh rekaan pintu yang evergreen atau segar malar. Seperti yang kita tahu, kelebihan pintu yang evergreen ialah ia akan kelihatan relevan walaupun bertukar musim mahupun tahun. Jadi, Mama boleh pelbagaikan tema rumah tanpa meninggalkan nilai estetik.
6) Pintu Serat Kaca
Kredit gambar: m.casementwindowmalaysia.com
Rekaan pintu kaca serat atau fiber glass semenangnya jauh lebih mahal berbanding kayu tradisional dan kayu logam. Tetapi jika dilihat pada kelebihannya ianya tidak seperti pintu kayu yang bertindak balas terhadap hujan dan panas. Rekaan seperti ini sesuai untuk tema rumah yang minimalis.
7) Pintu Geser ‘Sliding
Kredit gambar: Aliexpress
Pintu sliding memberikan kelebihan dari segi ruang. Berbanding pintu biasa yang memerlukan ruangan bukaan yang lebih besar, rekaan pintu sliding hanya memerlukan bahagian kiri dan kanan untuk membuka dan menutup suatu ruangan. Namun begitu, ia perlu digunakan dengan cermat. Ini kerana bahagian roda di bahagian atas dan bawah mudah tergelincir.
8) Pintu Buluh
Kredit gambar: bamboopanelschina.com
Pintu yang terdiri daripada buluh ini mempunyai manfaat seperti kalis air, kalis karat, anti anai-anai, mesra alam, biodegradasi, dan menjimatkan perbelanjaan. Apa yang paling ketara ialah dari segi perinciannya. Apabila dilihat dari dekat, corak buluh masih boleh kelihatan
9) Pintu Louver
Pintu louver boleh digunakan untuk membantu pengudaraan kawasan tertentu di rumah Mama. Rekaan pintu ini mempunyai rongga. Ia selalunya diaplikasikan di bilik penyimpanan, bilik dobi dan juga bilik wardrobe yang memerlukan pengudaraan yang baik.
10) Pintu Tersembunyi (Camouflage)

Rekaan pintu tersembunyi semakin diminati di Malaysia. Lihat saja rekaannya yang menyatu dengan dinding. Elemen privasi diberikan penekanan untuk konsep pintu tersembunyi ini.
Kebiasaannya pintu seperti ini sesuai diaplikasikan untuk ruangan persendirian, ruang peribadi dan tandas. Ada juga yang menjadi pintu tersembunyi sebagai pembahagi antara dapur dan ruang tamu.
11) Pintu Berkaca ‘Glazed’
Kredit gambar: Homebagus
Pintu berkaca mungkin berkongsi konsep yang sama dengan pintu berbingkai atau panel. Contohnya, beberapa bahagian panelnya diganti dengan kaca. Jenis kaca yang digunakan berbeza mengikut citarasa pemilik rumah. Ada yang lebih memilih jenis telus, manakala ada juga yang lebih memilih kaca lut sinar.
Kesimpulannya, rekaan pintu di rumah Mama hendaklah disesuaikan dengan fungsi serta persekitaran tempat tingga. Bagi yang mempunyai keluasan rumah yang besar, boleh memilih rekaan pintu yang lebih sofistikated. Manakala, untuk rumah yang memiliki ruang terhad, pintu geser mungkin boleh dipertimbangkan.
Semoga perkongsian kali ini membantu Mama, mencantikkan lagi ruangan rumah. Paling penting kita mahukan rekaan pintu yang menjalankan fungsi utamanya dengan baik iaitu menjaga keselamatan.


Geramnya, Jadi Mak-mak Ni Sampai Boleh Naik Darah Dibuatnya! Ibu Muda Kongsi Petua Kawal Emosi

Sebagai ibu baru, banyak perkara yang kita harus belajar daripada A sampai Z. Dan ia akan menyebabkan Mama rasa stress, burnout dan susah nak kawal emosi. Semua benda mesti tak kena, kan? Apa Mama rasa jika Mama Siti bagitahu, bukan Mama sorang sahaja yang rasa macam tu?
Apa simptom burnout yang Mama akan alami?
Simptom Mama Rasa Burnout
Terlalu letih  mental dan fizikalRasa cepat marah Rasa kekurangan emosiRasa hubungan renggang dengan anak-anakRasa ‘mom guilt’ terhadap kelakuan, reaksi, pemikiran atau perasaanBerasa seperti tidak cukup bagus sebagai ibu bapaTerlalu fokus pada perkara yang akan datangMempersoalkan pilihan hidup seperti menyesal mempunyai anakKebimbangan bahawa anak-anak layak mendapat seseorang yang “lebih baik” daripada andaKetidakupayaan untuk meminta bantuan
Jika Mama berasa seperti yang diatas, berita baik untuk Mama! Mujurlah ada ibu yang sudi berkongsi tips untuk kawal emosi-emosi kita ni kan? Ikuti perkongsian daripada Mama Shahirah tentang macam mana kita as moms nak kawal emosi kita bila dengan anak-anak.
Jom baca sama-sama~
Susahnya Nak Kawal Emosi! 3 Tips Simple Dari Mama

Mak-mak yang susah nak kawal emosi jom kumpul kat sini. Tau tak bila kita ada perasaan bersalah marah anak and kita tertanya tanya,
“Macam manalah nak jadik penyabar?” “Macam mana nak kawal emosi eh?”
 That’s good! Maksudnya kita sedar benda tu tak bagus and kita nak ubah.
I banyak belajar dari TikTok. Therapist tu cakap ada 3 step macam mana nak jaga anak tanpa marah-marah:
1) Faham diri kita sendiri – Apa yang buat kita as a mom cepat marah, cepat melenting & apa yang boleh buat kita calm down? Figure out dulu.
2) Faham anak – Setiap anak ada development yang berbeza-beza so needs dorang pun lain lain. Kena tau anak kita suka apa, dia nak kena layan macam mana.
Kalau tangki emosi anak penuh, jarang anak nak buat perangai. Letih sikit fasa ni tapi worth it kalau kita sabar.
3) Build connection yang kuat antara mak, ayah & anak – It can be pelukan, playtime together, communicate dengan anak without gadget and soooo many things.

Time anak kecik-kecik ni lah elok buat semua ni sebab nanti sampai kebesar benda ni jadi routine.
Dulu-dulu kat Malaysia tak ramai sangat orang spread awareness pasal parenting tapi sekarang dah ramai and knowledge tu bersepah sepah. Tinggal kita je kena buat pilihan nak belajar to be a better parents or not. Btw, I pun salah sorang mak yang suka marah-marah.
Jika Mama nak baca dengan lebih lanjut boleh klik pada pautan dibawah ya~

Mak mak yang susah nak kawal emosi jom kumpul kat sini.Tau tak bila kita ada perasaan bersalah marah anak and kita tertanya tanya “Macam manalah nak jadik penyabar?” “Macam mana nak kawal emosi eh?”Thats good! Maksudnya kita sedar benda tu tak bagus and kita nak ubah.— mai (@Shahirahzai) August 16, 2022

Rupanya banyak ibu-ibu yang stress dengan anak-anak mereka. Yelah, Mama Siti faham tak semuanya indah semasa menjaga anak ni. Kita sendiri pun masih belajar menjadi seorang ibu yang baik dan sabar, betul tak? Terima kasih Mama Shahirah kerana berkongsi tips simple untuk Mama buat petua di lain hari.
Pesan Mama Siti
“Sabarlah. Semua perkara itu sukar sebelum menjadi mudah.” Kata Saadi. Ni tips simple je Mama, untuk memberi semangat untuk mak-mak yang mungkin dah tak tahan dengan perangai anak dan stres tambahan di rumah. Ingat! Jika tiada perubahan, usaha selagi boleh~ Selamat mencuba.
Kredit: Shahirahzai


Inilah ‘Rahsia’ Kecantikan & Panjang Umur Orang Jepun! Pelbagai Khasiat Teh Hijau Dalam Satu Uncang

“Matcha lah”
“Bukan, teh hijau!”
“Matcha”
Eh, eh. Sabar semuanya, sudah jangan bertengkar lagi. Jom Mama Siti bezakan mana satu teh hijau dan teh matcha.
Teh hijau ialah nama umum bagi semua jenis teh ini. Manakala, matcha ialah teh hijau dari jenis tencha yang telah digiling menjadi serbuk.
“Ha? Apa ni Mama Siti, keliru lah”
Tak apa, jangan khuatir sebab Mama Siti dan senaraikan semua jenis teh hijau yang popular di Malaysia dan luar negara. Paling penting, kita nak tahu khasiatnyakan.
Oleh itu, Mama Siti pun dah kumpulkan siap-siap khasiat teh hijau dari sudut kesihatan, kecantikan dan keupayaan kognitif.
Jenis-Jenis Teh Hijau

Kredit gambar: Freepik
#1 Sencha
Teh jenis sencha ditanam di bawah cahaya matahari dan menjadi teh hijau kegemaran orang Jepun. Daun teh hijau sencha dari tuaian pertama dan kedua adalah yang paling berkualiti.
#2 Gyokuro
Uniknya, teh hijau jenis gyokuro ini akan diteduhkan dari cahaya matahari kira-kira 3 minggu sebelum dituai. Hasilnya, rasanya lebih ‘kuat’ berbanding teh sencha.
#3 Tencha
Cara penanaman yang serupa dengan teh hijau jenis gyokuro. Namun begitu terdapat perbezaan melalui cara pemprosesannya. Selepas dipetik dan dikukus dan dikeringkan dalam relau, batang dan rantingnya akan dibuang. Ia bertujuan untuk memastikan rasa manis teh tencha.
#4 Matcha
Tahukah Mama, matcha berasal dari teh tencha? Teh tencha yang digiling dan menjadi serbuk dikenali sebagai teh matcha.
Khasiat dan Kelebihan Teh Hijau
Kredit gambar: Freepik
#1 Ransang Sistem Imun
Sebatian bernama catechin yang ada dalam teh hijau berupaya melindungi manusia dari ancaman bakteria dan virus. Catechin bertindak melawan mikrob yang berada di persekitaran manusia. Mikrob ialah mikroorganisma halus dan berbahaya yang berada di udara, tanah dan air.
#2 Perlindungan Gigi dan Mulut
.
Kredit gambar: Freepik
Teh hijau boleh dijadikan alternatif untuk menghilangkan bau mulut yang kurang menyenangkan. Ia menghalang gigi berlubang akibat bakteria streptococcus.
#3 Cegah Kanser
Kredit gambar: Freepik
Catechin meneutralkan radikal bebas dalam tubuh badan manusia. Radikal bebas ialah sel yang kehilangan molekul penting. Akibatnya, radikal bebas menyebabkan sel yang bergabung dengannya menjadi rosak.
#4 Menurunkan Kolesterol
Teh hijau mempunyai sifat kealkalian. Oleh itu, tisu lemak akan terurai menjadi asid lemak dan ia mencegah penghasilan lemak berlebihan yang mengakibatkan kolesterol.
#5 Kesihatan Jantung (Kardiovaskular)
Amalan pengambilan teh hijau dapat menurunkan tahap kolesterol, kolesterol LDL dan triglycerides. Dengan keupayaan antioksidan, kolesterol LDL tidak akan teroksida. Hasilnya, tiada lemak berlebihan berada di jantung.
#6 Meningkatkan Fungsi Otak
Kredit gambar: Freepik
Kandungan kafein dalam teh hijau mengaktifkan otak tanpa membuatkan seseorang sukar tidur. Jadi, ini ialah minuman terbaik bagi orang yang ingin bekerja secara optimum tanpa perlu tahan mata dari tidur.
#7 Cegah Diabetes Type 2
Teh hijau boleh meningkatkan sensitiviti insulin dan mengurangkan kadar glukosa dalam darah. Bukan hanya berkhasiat untuk jangka pendek tetapi kesannya masih boleh dinikmati bertahun-tahun lamanya.
#8 Turunkan Berat Badan
Kredit gambar: Freepik
Teh hijau juga sangat bagus dalam menurunkan berat badan. Caranya ialah minum teh sebelum makan dan sebelum bersenam. Cara pengambilannya pula terhad antara dua hingga tiga cawan sahaja untuk kesan yang ketara.
#9 Kulit Lebih Sihat
Selain dijadikan sebagai minuman, teh hijau pun boleh diaplikasikan sebagai masker. Kebaikan teh hijau ialah seperti berikut.
Menyegarkan kulit Mengatasi mata sembabMengatasi masalah jerawatMencegah kerosakan kulitMemperlahankan kadar penuaan
#10 Bakar Lemak
Kredit gambar: Freepik
Pembakaran lemak dengan mengamalkan minuman teh hijau melonjak sehingga 17%. Oleh itu, jika Mama ingin cepat mengurangkan saiz badan, minumlah teh hijau sebelum berolah raga.
#11 Kesuburan
Bahan aktif polifenol membantu pelepasan sel telur dan mendorong kehamilan bagi seseorang wanita. Bagi golongan lelaki, polifenol menyebabkan pergerakkan sperma menjadi lebih optimal.
#12 Cegah Alzheimer & Parkinson (Nyanyuk)
Kredit gambar: Freepik
Walaupun ia baik untuk merawat penyakit alzheimer dan parkinson namun perlu diingat pengambilannya hendaklah dalam keadaan terkawal. Selain itu, jika terdapat kesan sampingan kepada pesakit, segera dapatkan nasihat doktor.
#13 Susah Berjangkit Penyakit
Kandungan teh hijau yang seterusnya ialah katekin. Kelebihan sebatian ini ialah sebagai pelindungan diri dari ancaman bakteria dan virus.
#14 Kuatkan Tulang
Teh hijau kaya dengan antioksidan. Antioksidan menjadikan tulang lebih kuat manakala fenol memampatkan tulang manusia.
#15 Stabilkan Mood
Kredit gambar: Freepik
Gabungan I-theanine, epigallocatechin gallate, dan kafein dalam teh hijau membuatkan mood seseorang menjadi lebih baik. Selain itu, ia mengurangkan rasa cemas dan tegang yang disebabkan oleh tekanan.
#16 Atasi Insomnia (Sukar Tidur)
Minum teh hijau sebelum tidur boleh meningkatkan kualiti tidur. Theanine berupaya menjadikan badan lebih rileks dan minda menjadi tenang. Akhirnya, Mama akan cepat tidur. Di samping itu, aromanya juga membantu seseorang bertenang dan cepat tidur.
#17 Tingkatkan Metabolisme
Metabolisme ialah kadar jumlah kalori yang dibakar dalam badan kita. Contohnya, seseorang yang makan dalam kuantiti yang banyak tetapi berat badannya tetap sama. Berkemungkinan tubuh badannya mempunyai kadar pembakaran kalori yang pantas.
#18 Tenaga Tambahan
Kredit gambar: Freepik
Sebatian dalam tubuh badan manusia boleh diuraikan menjadi tenaga. Contohnya, kafein dalam teh hijau mampu mengubah asid lemak menjadi tenaga.
#19 Memanjangkan Usia
Dengan manfaat teh hijau yang pelbagai, tidak mustahil umur seseorang akan bertambah. Lebih-lebih lagi untuk mereka yang mengamalkan gaya hidup sihat melalui makanan, senaman dan minuman teh hijau.
#20 Teh Hijau VS Kopi
Kredit gambar: Medium
Kedua-duanya mempunyai kafein. Namun kesan kopi terhadap badan manusia lebih ‘agresif’ berbanding teh hijau. Teh hijau menyegarkan minda tanpa memaksa badan berjaga dan menghalang seseorang tidur.

Teh hijau ada banyak khasiat dan memberikan banyak kelebihan kepada tubuh badan manusia. Manfaatnya merangkumi kesihatan otak, pencegahan kanser, metabolisme badan dan kecantikan kulit.
Namun, kita perlu perhatikan beberapa perkara. Contohnya, pastikan individu yang mempunyai sakit tertentu mendapatkan nasihat doktor terlebih dahulu sebelum minum teh hijau. Mama Siti bimbang pengambilan teh hijau itu nanti memudaratkan mereka berbanding memberikan manfaat.
Kalau Mama mahukan hasil yang berkesan, ikut pantang larang minum teh hijau. Bagi yang ingin menurunkan berat badan, hadkan pengambilan hingga 3 cawan sehari. Selain itu, minum sebelum makan dan sebelum bersenam.
Semoga teh hijau sesuai dengan tekak Mama dan Mama menerima manfaatnya.


Kenal Pasti Mata Malas (Ambliopia) Pada Anak-anak & Mengapa Ia Perlu Dirawat Dari Awal

Walaupun kanak-kanak cepat belajar dan berupaya untuk mengikuti segala yang berlaku di sekeliling mereka, mereka masih lagi berada dalam fasa pembesaran. Melalui pengesanan awal dan rawatan yang sewajarnya, kanak-kanak boleh pulih daripada penyakit-penyakit berkaitan mata seperti ambliopia, atau lebih dikenali sebagai mata malas.

Ambliopia boleh berlaku sejak lahir atau dari saat kanak-kanak mula menggunakan mata mereka. Ia berlaku kerana terdapat halangan penglihatan dan perkembangan abnormal pada laluan mata ke otak.
Dr Fiona Chew Lee Min, Pakar Perunding Mata, Pakar Perunding Mata Kanak-kanak dan Pakar Bedah Strabismus daripada Pusat Perubatan Sunway Velocity (SMCV) berkongsi pengalaman beliau bahawa ia boleh menjadi satu cabaran untuk mendiagnosis ambliopia kerana kanak-kanak tidak tahu untuk mengadu tentang simptom yang dialami kerana mereka tidak tahu akan penglihatan yang normal.
Dr Fiona Chew Lee Min, Pakar Perunding Mata, Pakar Perunding Mata Kanak-kanak dan Pakar Bedah Strabismus
“Petanda yang menunjukkan seorang kanak-kanak itu mungkin mengalami ambliopia adalah kesukaran untuk melihat objek yang jauh, pergerakan mata abnormal, juling, postur kepala yang abnormal, kerap terjatuh atau terlanggar objek, mempunyai masalah penglihatan 3 dimensi seperti ketika turun tangga, menyelesaikan susun suai gambar, mengalami masalah tumbesaran yang lewat dan juga masalah berkaitan sukan atau kerja rumah,” jelasnya.
Dr Lakana Kumar Thavaratnam, Pakar Perunding Mata dan Saraf Mata turut menambah bahawa ambliopia boleh diwarisi bagi penyakit yang boleh menyebabkannya, seperti juling atau katarak.
“Petanda ambliopia yang ibu bapa perlu awasi adalah juling, di mana mata menghala ke dua arah yang berbeza atau tidak bergerak dalam koordinasi yang betul; kelainan refraksi mata (refractive errors) seperti rabun dekat, rabun jauh atau silau; kekaburan di bahagian mata yang selalunya jelas, dengan sebahagian kanak-kanak lahir dengan katarak; kelopak mata jatuh (droopy eyes) atau lebih dikenali sebagai ptosis dan alergik konjunktivitis yang boleh mengakibatkan kerosakan di kornea mata dan seterusnya menyebabkan ambliopia jika tidak dirawat dari awal,” katanya.
Cara Mendiagnosis Ambliopia
Menurut Dr Fiona, kanak-kanak kini didiagnosis dengan ambliopia lebih awal kerana terdapat peningkatan program saringan penglihatan dan pemeriksaan mata di tadika dan sekolah, dan juga kerana terdapat peningkatan terhadap kesedaran mengenai kesihatan mata kanak-kanak.
“Ambliopia boleh disahkan selepas pemeriksaan mata secara menyeluruh dilakukan oleh pakar mata termasuk ujian ketajaman penglihatan, ujian refraksi, ujian ortoptik atau pemeriksaan juling dan pemeriksaan keluasaan mata (dilated eye examination) untuk menentukan penyebab ambliopia berlaku,” katanya. Rawatan pula akan bergantung kepada penyebab ambliopia itu sendiri.
Rawatan Ambliopia
Sebagai contoh, kanak-kanak yang mempunyai kelainan refraksi mata (memerlukan mereka untuk memakai kaca mata), katarak, juling, kelopak mata jatuh dan masalah retina perlu dirawat dan selepas itu perkembangan visual mereka akan bertambah baik. Namun jika sebaliknya, pesakit mungkin perlu menjalani “penalisation treatment” atau terapi dikoptik.

Bagi penalisation treatment, rawatan ini akan mengaburkan penglihatan pada mata yang tidak bermasalah dan memaksa otak untuk menggunakan mata malas tersebut melalui penutup mata, ubat titis mata atau kanta mata khas. Terapi dikoptik pula melibatkan latihan tertentu atau permainan digital untuk meningkatkan perkembangan mata ke otak.
Berdasarkan pengalaman beliau, Dr Fiona menekankan bahawa ambliopia boleh dipulihkan dengan rawatan yang dilakukan awal dan mengingatkan ibu bapa supaya membawa anak-anak mereka untuk melakukan pemeriksaan mata setiap tahun.
“Semakin muda seseorang kanak-kanak itu, semakin mudah otaknya menyesuaikan diri dengan sebarang perubahan. Kanak-kanak disarankan untuk menjalani pemeriksaan mata ketika berusia 6 bulan, 3 tahun, semasa berumur 6 tahun dan seterusnya setiap dua tahun untuk mengenalpasti sebarang masalah mata.”

Namun begitu, ambliopia akan menjadi semakin parah dan berkemungkinan untuk tidak dapat dipulihkan jika ianya tidak dirawat langsung.
“Kadang-kala penglihatan kanak-kanak akan menjadi teruk sehingga menyebabkannya menjadi buta. Apabila seorang kanak-kanak itu menghidapi ambliopia, penjajaran mata akan menjadi tidak selari dan kanak-kanak tersebut mungkin menjadi juling,” tambah beliau.
Dr Lakana Kumar Thavaratnam, Pakar Perunding Mata dan Saraf Mata
Dr Lakana turut bersetuju dan berkongsi bahawa ambliopia boleh dihindari daripada berlaku di peringkat awal kanak-kanak atau ketika di usia remaja jika ianya dapat dikesan dan dirawat awal.
“Walaupun ambliopia boleh dipulihkan dalam kalangan orang dewasa, rawatan ambliopia memerlukan motivasi dan komitmen yang tinggi kerana ia biasanya mengambil masa yang lebih lama untuk dirawat berbanding kanak-kanak.”
“Ambliopia dalam kalangan orang dewasa dipanggil kecacatan penglihatan, dan ia boleh berlaku disebabkan kecederaan trauma dan komplikasi semasa kehamilan dan melahirkan bayi.”
Bagi keadaan ini, MRI otak dan orbit perlu dilakukan serta punca kepada kecacatan penglihatan tersebut perlu didiagnosis dan dirawat dengan terapi penglihatan. Keupayaan untuk melihat berlaku semasa beberapa tahun terawal kehidupan, oleh itu adalah penting untuk mendiagnosis dan merawat ambliopia seawal mungkin,” rumus Dr Lakana.
Pesan Mama Siti
Sebab tu penting untuk Mama sentiasa observe dan aware dengan keadaan anak-anak. Bagi anak-anak yang suka menggunakan gajet, Mama Siti sarankan Mama bawa mereka untuk check-up mata tahunan. Bukan apa, untuk mengelakkan daripada berlakunya perkara seperti ini.
Untuk maklumat lanjut, Mama boleh layari www.sunmedvelocity.com.my, atau hubungi +603 9772 9191 atau email ke smcv-enquiry@sunway.com.my.


Ingat Bulan, Ingat Kuih! Nikmati Koleksi Kuih Bulan Yang Unik dan Premium Hanya di Shangri-La Kuala Lumpur

Kembali menyambut perayaan Pertengahan Musim Luruh (Mid Autumn Festival) dan tahun ketiga pengembaraan Moon Rabbit yang menawan, Shangri-La Kuala Lumpur membawa Mama ke satu lagi perjalanan menarik yang pasti membuatkan anda terkesima tak terkata!
Tahun ini, pasukan kulinari Shang Palace di Shangri-La Kuala Lumpur menyediakan pilihan kuih bulan yang unik dan dengan pelbagai perisa yang enak, yang dihasilkan dengan hanya menggunakan bahan-bahan premium mengikut selera Mama sekeluarga.
Bermula 25 Julai hingga 10 September 2022, Mama sekeluarga pasti ‘Over the Moon’ untuk mendapatkan Koleksi Kuih Bulan yang lazat ini. Daripada koleksi ini, ia boleh dijadikan sebagai hadiah simbol kasih sayang dan ucapan selamat kepada saudara-mara dan rakan-rakan, atau sebagai hidangan petang di rumah.

Classic White Lotus Seed Paste Mooncake
Antara koleksi Kuih Bulan yang unik Mama boleh dapati di Shangri-la Kuala Lumpur:
Premium Summer Black Truffle Lotus Seed PasteSignature Malaysian Hibiscus White Lotus Seed PasteSignature Shangri-La Tie Guan Yin Tea Lotus Seed Paste with Single YolkAssorted Nuts & Sun-dried FruitsRed Bean Paste with 30-year-old Dried Tangerine SkinLotus Seed Paste with Double YolkWhite Lotus Seed Paste with Single YolkClassic White Lotus Seed Paste
Menu Kuih Bulan Shangri-La
Selain itu, Shangri-La Kuala Lumpur juga menyediakan koleksi Kuih Bulan ini dalam 6 Kotak Hadiah (Gift Boxes) yang istimewa untuk Mama sekeluarga seperti Deluxe Gift Box, King Of Moon Cake Gift Box , Treasure Gift Box, Master Chef Gift Box, Premium Ping Pei Gift Box, dan Shangri-La DIY Mooncake Gift Box.
Kotak Hadiah Kuih Bulan Shangri-La
Setiap kotak hadiah ini mempunyai harga yang berbeza mengikut jenis kuih bulan dan juga bahan-bahan premium yang digunakan. Yang pastinya, semuanya mempunyai rasa yang sedap, unik dan tersendiri.
Menarik kan? Lebih menarik, dengan hanya menggunakan kod eksklusif Shangri-La Circle Member “SLC20OFF”, Mama boleh mendapatkan diskaun 20%* pada pesanan pertama Mama serta penambahan mata berganda di setiap Butik Shangri-La sebelum 31 Ogos 2022!
*Tertakluk pada terma & syarat
Mama juga boleh customize pada kotak hadiah mooncake dengan menambahkan nama atau logo syarikat untuk pembelian 50 kotak dan ke atas, pada satu resit. Dapatkan 15 koleksi Kuih Bulan istimewa daripada Shangri-La Kuala Lumpur secara atas talian di www.boutique.shangri-la.com.
Untuk maklumat lanjut, Mama boleh hubungi +603 2074 3900, WhatsApp +6019 390 2257 atau e-mel ke restaurantreservations.slkl@shangri-la.com, atau boleh layari laman rasmi Shangri-La.com.


Cuti Hari Kebangsaan Nak Buat Apa? 5 Aktiviti Menarik Yang Boleh Dilakukan Bersama Keluarga

Hari Kebangsaan jatuh pada 31 Ogos setiap tahun sejak 1957 dan setiap tahun akan disambut secara besar-besaran seluruh oleh rakyat Malaysia.
Dengan si manja yang baru melihat dunia, apa kata Mama bawa mereka menyambut Hari Kebangsaan tahun ini bersama keluarga Mama?
Mama Siti amat mengalakkan untuk Mama dan Papa tanamkan semangat patriotik pada anak-anak sejak mereka kecil lagi.
So sebagai ibu bapa apakah aktiviti yang boleh dilakukan bersama keluarga pada hari kebangsaan tahun ini?
Kalau Mama buntu idea, jom tengok senarai ini!
5 Aktiviti Menyeronokkan Untuk Hari Kemerdekaan Ini
#1 Tonton Filem Patriotik

Antara waktu kegemaran yang menyeronokkan untuk keluarga adalah menonton filem bersama-sama. Apa kata kita tengok filem bersejarah serta menambah ilmu tentang hari bersejarah kehidupan sebelum kemerdekaan.
Mama Siti syorkan filem ‘Leftenan Adnan’ yang menceritakan kisah benar Leftenan Adnan Saidi yang terjadi semasa Perang Dunia Kedua. Apabila anak-anak melihat pengorbanan yang telah dilakukan untuk mencapai kemerdekaan, mereka akan lebih fahami tentang sejarah negara kita.
#2 Melawat Tempat Bersejarah

Selain menonton filem patriotik, apa kata Mama jadikan ia realiti dan bawa mereka melihat tempat tempat bersejarah. Antara tempat bersejarah yang ikonik adalah Dataran Merdeka. Ia menjadi tempat sambutan Hari Kemerdekaan setiap tahun.
Bangunan bersejarah ini berusia lebih 100 tahun. Disini juga buat pertama kalinya bendera Union Jack diturunkan dan bendera Federasi Malaya dinaikkan pada tengah malam 31 Ogos 1957.
Selain daripada Dataran Merdeka, terdapat pelbagai bangunan bersejarah di seluruh Malaysia. Dengan mengunjungi tempat-tempat bersejarah yang menarik ini, Mama dan Papa dapat menceritakan sejarah-sejarah Malaysia pada anak-anak.
#3 Menyertai Pertandingan Kemerdekaan
Kredit gambar: Buletin Mutiara
Menjelang hari kemerdekaan, terdapat pelbagai pertandingan yang akan dianjurkan sama ada di sekolah atau seluruh negara untuk menunjukkan kesatuan rakyat Malaysia. Pertandingan mewarna, pantun, puisi, menyanyi dan macam-macam lagi dianjurkan di pelbagai platform untuk Mama dan seisi keluarga sertai.
Mama cuma perlu menggalakkan anak-anak untuk turut serta dalam pertandingan ini. Pertandingan ini selalu diiklankan di Facebook, Instagram dan TikTok. Menangi hadiah menarik Mama cuma perlu tunjukkan pada anak-anak dan menangi pelbagai hadiah menarik.
#4 Hiasi Rumah Dengan Jalur Gemilang

Aktiviti apakah yang lebih menarik daripada menonton filem? Menghias rumah lah! Untuk menunjukkan semangat patriotik, hiaskan rumah Mama dengan bendera Jalur Gemilang.
Malah bukan sahaja rumah, kereta pun boleh dihiasi dengan bendera. Bendera Malaysia dan bendera negeri merupakan antara hiasan wajib untuk dihiaskan di rumah.
Tak lupa juga poster dengan wajah-wajah tokoh yang berjuang untuk kemerdekaan negara. Kata-kata patriotik daripada tokoh-tokoh ini juga boleh dijadikan poster hiasan dinding yang menarik untuk menghiasi rumah Mama!
#5 Melawat Perarakan Hari Merdeka
Kredit gambar: Shutterstock Mohd Zaki Shamsudin
Setiap tahun sejak 1957, memang terdapat perarakan hari Kemerdekaan. Cuma waktu pandemik ia dianjurkan kecil-kecilan sahaja dan hanya boleh menontonnya di siaran langsung pada TV dan juga media sosial.
Tetapi tahun ini Mama Siti pasti sambutan kemerdekaan akan menjadi sangat meriah. Ramai ibu bapa akan membawa anak-anak mereka melihat pelbagai budaya di perarakan kemerdekaan ini.
Antara yang menarik adalah perarakan daripada anggota awam, paparan grafik manusia, bersama-sama dengan persembahan beramai-ramai oleh ahli-ahli Soka Gakkai Malaysia, serta pelbagai perarakan daripada pelbagai kaum dan bangsa.
“Seseorang mencintai negara mereka, bukan kerana negara itu hebat, tetapi kerana itu adalah milik mereka sendiri.” – Seneca
Haaa, amacam Mama? Rupanya banyak aktiviti yang boleh dilakukan ketika cuti Hari Kebangsaan ini. Mama jangan lupa untuk cuba aktiviti-aktiviti menarik bersama keluarga ini dan mana tahun, tahun-tahun yang akan datang pun boleh buat sebagai family tradition setiap tahun. Biar sambutan kemerdekaan tahun ini lebih meriah daripada tahun-tahun yang lain!


Wajib ke Sara Mak Ayah Lepas Kahwin? 10 Tanggungjawab Anak Terhadap Ibu Bapa

Mungkin masih ramai yang keliru dan tidak pasti apa sebenarnya seorang anak perlu lakukan terhadap kedua ibu bapa mereka.
Adakah anak perempuan yang telah berkahwin terputus tanggungjawabnya kepada ibu ayah mereka?
Adakah memberikan duit bulanan kepada ibu bapa kita ialah kewajipan bagi seorang anak?
Bagaimana pula anak lelaki yang telah berkeluarga, yang mana sepatutnya mereka dahulukan? Ibu ayah atau keluarganya?
Mama Siti akan rungkaikan persoalan tersebut dalam poin-poin tanggungjawab anak terhadap ibu bapa ketika masih hidup dan meninggal dunia.
10 Tanggungjawab Anak Terhadap Ibu Bapa
#1 Mendoakan Ibu Ayah
Perkara paling ringan tetapi sangat bermanfaat buat kedua ibu dan ayah ialah dengan mendoakan kesejahteraan mereka.
Setiap kali teringatkan mereka, bacakan doa untuk ibu bapa. Semoga Allah menggantikan doa kita dengan perlindungan dan kebaikan buat ibu ayah yang masih hidup atau yang telah meninggal dunia.
#2 Menziarahi Ibu Ayah

Kredit gambar: Freepik
Ketika mulai dewasa, keadaan memaksa kita meninggalkan rumah untuk bekerja. Begitulah lumrah mencari rezeki di tempat orang.
Sekali-sekala, luangkan masa di hujung minggu balik ke kampung untuk menziarahi ibu dan ayah.
#3 Menjaga Kesihatan Ibu Ayah
Sebagaimana mereka menjaga kita semasa sakit, begitulah juga kita perlu peka dengan keadaan kesihatan mereka.
Benar, ada ibu ayah semahu-mahunya tidak mahu menyusahkan anak dan bertindak merahsiakan masalah kesihatan mereka.
Janganlah kita pula yang memandang enteng perkara tersebut, usahakan untuk melibatkan diri dalam menjaga kesihatan ibu ayah.
#4 Bercakap Dengan Lembut
Dan Tuhanmu telah memerintahkan agar kamu jangan menyembah selain Dia dan hendaklah berbuat baik kepada ibu bapa. Jika salah seorang di antara keduanya atau kedua-duanya sampai berusia lanjut dalam pemeliharaanmu, maka sekali-kali janganlah engkau mengatakan kepada keduanya perkataan “ah” dan janganlah engkau membentak keduanya, dan ucapkanlah kepada keduanya perkataan yang baik.
(Al-Isra’: ayat 23)
#5 Mengeratkan Persaudaraan Kenalan Ibu Ayah
Kredit gambar: Freepik
Persahabatan ibu dan ayah mungkin telah bermula lama sebelum kita lahir. Berkemungkinan besar, mereka kita turut sama membantu ketika ibu ayah kita ketika kesusahan.
Justeru, kita perlu menghargai mereka dengan berbuat baik dan mengeratkan lagi persaudaraan dengan kenalan ibu dan ayah kita.
#6 Menguruskan Pengebumian Ibu Ayah
Kredit gambar: Sinar Islam Plus
Tiadalah amal terakhir buat ibu dan ayah melainkan menguruskan jenazah mereka ketika  mati nanti.
Bermula dari memandikan, mengkafankan, solat jenazah hingga menghantar mereka ke kubur. Oleh itu, sebagai ingatan buat diri Mama Siti dan Mama semua, marilah kita mendidik anak-anak agar setidak-tidaknya mereka tahu menguruskan jenazah kita nanti. Insya allah.
#7 Melunaskan Hutangnya
Kredit gambar: Freepik
Hutang wajib dibayar. Si anak bertanggungjawab membayar kembali hutang yang pernah dipinjam ibu ayah mereka.
Jika ibu ayah mempunyai hutang wajib dengan Allah seperti puasa, haji dan nazar, sebagai anak kita perlu melunaskannya.
جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ، فَقَالَ: يَا رَسُولَ اللَّهِ إِنَّ أُمِّي مَاتَتْ وَعَلَيْهَا صَوْمُ شَهْرٍ، أَفَأَقْضِيهِ عَنْهَا؟ قَالَ: نَعَمْ، قَالَ: فَدَيْنُ اللَّهِ أَحَقُّ أَنْ يُقْضَى
Maksudnya: Telah datang kepada Nabi SAW seorang lelaki, lalu berkata: Wahai Rasulullah! Sesungguhnya ibuku telah meninggal dunia dan ke atasnya puasa Ramadhan (meninggalkan puasa). Adakah aku perlu qadha’ puasa bagi pihaknya? Rasulullah SAW bersabda: “Ya, kerana hutang dengan Allah lebih berhak untuk tunaikan.”
(Riwayat al-Bukhari)
#8 Berinfak Atas Nama Mereka
Sedekah jariah termasuk dalam tiga perkara yang pahalanya sampai kepada si mati. Apabila seorang anak memberi sedekah atau berbuat kebaikan lalu pahalanya diniatkan untuk ibu ayahnya maka mereka akan turut sama mendapat pahala walaupun masih hidup.
#9 Membantu Mengikut Kemampuan
Memberi nafkah kepada ibu bapa tidak termasuk dalam kewajipan seorang anak. Namun begitu, Rasulullah SAW ada mengajarkan kita agar bersikap ihsan dalam semua perkara.
Ibu ayah yang tiada pendapatan dan uzur hendaklah dibantu sesuai kemampuan anak-anaknya. Ikut video dari Ustaz Azhar Idrus tentang nafkah kepada ibu bapa.

Kredit video: YouTube Ustaz Azhar Idrus Official
#10 Menziarahi Sahabat Mereka
Kredit gambar: Sinar Harian
Poin penting yang Mama Siti dapat dari Pejabat Mufti Wilayah Persekutuan, kita bukan sahaja perlu berbuat baik kepada ibu dan ayah tetapi juga kepada sahabat mereka. Ini kerana agama Islam sangat menganjurkan umatnya bersilaturrahim.
Berdasarkan hadis daripada Anas bin Malik, bahawa Nabi SAW bersabda:
مَنْ أَحَبَّ أَنْ يُبْسَطَ لَهُ فِي رِزْقِهِ، وَيُنْسَأَ لَهُ فِي أَثَرِهِ، فَلْيَصِلْ رَحِمَهُ
Maksudnya: “Barangsiapa yang ingin diluaskan rezekinya serta dipanjangkan usianya, maka hendaklah dia menyambung pertalian silaturrahim.”
(Riwayat al-Bukhari)
Kesimpulannya,
Tanggungjawab anak terhadap ibu dan ayah tidak terputus walaupun telah berkahwin. Sama juga selepas mereka meninggal dunia.
Paling penting ialah melunaskan hutang-hutang yang ada. Selain itu, hendaklah kita selalu mendoakan kesejahteraan mereka. Kerana kata Rasulullah SAW dari Abu Huraira RA;
Apabila matinya seseorang insan itu, maka akan terputuslah segala amalannya melainkan tiga perkara: Sedekah jariah, ilmu yang bermanfaat dan anak yang soleh sentiasa mendoakan kedua ibubapanya.”
(Riwayat Muslim)
Semoga dengan berbakti kepada ibu ayah dapat meringankan beban mereka. Manakala untuk kita sebagai anak, semoga diberikan hati budi yang baik agar sentiasa dapat menjalankan tanggungjawab kita sebagai anak terhadap ibu dan bapa.


Mengimbau Kenangan: 5 Aktiviti Bulan Kemerdekaan Yang Sering Diadakan Di Sekolah

Sejak pandemik berlaku, sekolah secara bersemuka telah diberhentikan seketika dan membuat kelas atas talian. Banyak acara di sekolah tidak dapat disambut angkara COVID-19.
Anak Mama pun mungkin belum lagi experience sambutan-sambutan meriah di sekolah. Seperti sambutan Hari Guru, Hari Raya, Hari Kantin dan macam-macam lagi lah! Antara sambutan yang disambut dengan meriah adalah bulan kemerdekaan sepanjang bulan Ogos ini.
Setiap tahun juga mempunyai tema-tema yang berbeza dan antara tema yang sering menjadi pilihan sekolah adalah Semangat Patriotisme.
Terdapat pelbagai pertandingan dan aktiviti yang diadakan sempena bulan kemerdekaan ini. Dengan pertandingan-pertandingan ini, ia dapat mencungkil bakat kreatif anak-anak kita.
Jom kita tengok sama-sama tradisi dan aktiviti bulan kemerdekaan yang sering diadakan sepanjang bulan Ogos ini. Pasti Mama pun teringat kenangan zaman sekolah dahulu kan?
5 Aktiviti Sepanjang Bulan Kemerdekaan
#1 Pertandingan Pakaian Kemerdekaan Paling Kreatif

Kredit gambar: msyaraafiq
Untuk menyerlahkan bakat Mama dengan fesyen, marilah menjadi pereka fesyen untuk anak-anak kita! Setiap kali menjelang hari kemerdekaan, selalunya sekolah akan memberi kelonggaran memakai pakaian tradisional mengikut perkauman ataupun jika Mama berasa kreatif, boleh jahit baju melayu, baju kurung, Saree, Cheong Sam seperti corak Jalur Gemilang.
Tak semestinya baju, aksesori bendera Malaysia pun bagus tau! Memang fun apabila sekolah membuat fashion show baju merdeka ni!
Ia juga dapat menggalakkan keyakinan diri dalam diri anak-anak apabila menampilkan baju-baju yang luar biasa di persekitaran sekolah.
#2 Mereka Cipta, Mewarna atau Membuat Kraft Bendera Jalur Gemilang
Kredit gambar: Patricia Dulasi
Selain fashion show, sekolah juga sering menganjurkan pertandingan mewarna dan mereka cipta bendera Jalur Gemilang daripada bahan-bahan kitar semula.
Ada satu aktiviti ini yang memerlukan botol kosong dengan jumlah yang banyak serta warna-warna Jalur Gemilang. Ia menggalakkan anak-anak kita supaya tidak membazir. Ia dapat menukar barang-barang kitar semula kepada seni atau sesuatu yang berguna disamping mengelakkan pembaziran.
Pertandingan ini sering dibuat mengikut kelas dan juga penyertaan. Boleh la anak Mama menyerlahkan bakat mewarna serta bekerja dalam kumpulan. Barulah patriotik!
#3 Pertandingan Pantun/Syair Hari Kemerdekaan
Kredit gambar: Patricia Dulasi
Selain itu, sekolah-sekolah juga sering anjurkan pertandingan pantun dan syair mengikut tema sekolah mereka. Mama juga boleh turut serta tolong anak-anak merangka ayat-ayat yang mengambarkan apa sebenarnya kemerdekaan untuk mereka.
Sambil-sambil tu Mama boleh la ajarkan mereka erti cinta pada negara! Sebelum menuliskan ayat-ayat ini, mungkin anak-anak perlu membuat sedikit research, kemudian gambarkan semua pada ayat-ayat puisi, pantun dan syair mereka.
Mana tahu anak Mama ada bakat menulis, berpantun dan juga bersyair.
#4 Pertandingan Hias Kelas Tercantik & Terpaling Patriotik!

Ni kalau Mama ingat, part ni la yang paling best dan membuatkan seisi kelas teruja! Dari cikgu ke rakan-rakan sekelas, semua sangat teruja untuk menghias kelas masing-masing.
Kini, Mama boleh bantu kelas anak-anak Mama dengan menghias kelas mereka pula. Mungkin bantu dari segi memberi idea dan menyumbangkan barang-barang yang bersesuaian.
Cikgu-cikgu sering galakkan anak murid untuk hias kelas dengan bendera Jalur Gemilang. Selain bendera, kelas-kelas ini juga boleh dihiasi dengan gambar tokoh-tokoh penting, serta sejarah tentang negara kita mencapai kemerdekaan. Barulah kena dengan tema bulan kemerdekaan ini!
Sesetengah sekolah akan tetapkan tema-tema setiap tahun, pastikan ikut tema tau Mama!
#5 Persembahan Kelas Menyanyikan Lagu-Lagu Kebangsaan
Kredit gambar: Patricia Dulasi
Masa untuk serlahkan bakat-bakat terpendam anak Mama! Bagi mereka yang gemar menyanyi dan suara yang merdu, boleh lah join pertandingan ini. Pertandingan ini sering dibahagikan dalam dua kategori, iaitu solo atau berkumpulan.
Selalunya, kelas-kelas akan menjalankan rehearsal untuk menyempurnakan persembahan sebelum pertandingan bermula. Dan jika menang, cikgu-cikgu akan memanggil semula untuk buat persembahan untuk event lain seperti Hari Anugerah, Hari Guru dan sebagainya.
Banyak sangat aktiviti-aktiviti yang dianjurkan oleh sekolah untuk memperluaskan lagi kreativiti anak-anak kita. Dengan mengadakan pertandingan bertemakan patrotisme dan hari kemerdekaan ini, anak-anak kita pun pasti akan lebih memahami pengorbanan zaman nenek moyang kita untuk mencapai kemerdekaan bagi negara kita ini.
Selebihnya, mereka juga akan faham maksud sebenar tentang pengorbanan kemerdekaan. Nanti ada sambutan hari kemerdekaan sekolah anak-anak Mama, pastikan mereka take part ya!


Jangan Main-main Lafaz Apa Sahaja Jenis Talak! Takut Menyesal, Terpaksa Cari Cina Buta

“Dan jika kalian bertekad kuat untuk talak, maka sesungguhnya Allah Maha Mendengar lagi Maha Mengetahui”(Al -Baqarah: 227)
Salah satu perkara yang dibenarkan agama tetapi tidak digalakkan ialah bercerai. Tentunya Allah memiliki ilmu pengetahuan kenapa perceraian dibenarkan dalam agama Islam walaupun tidak disarankan.
Apabila menyentuh perihal talak, kita perlu tumpukan perhatian dan memahami hal-hal yang ada di dalamnya. Talak tidak terhenti sekadar lafaz cerai.
Terdapat beberapa jenis lafaz talak, lima perbezaan cerai serta hukum yang perlu diperhatikan.
Apa Itu Talak?
Melalui laman Portal Rasmi E-Syariah, talak ialah cerai atau pembubaran ikatan pernikahan dengan lafaz talak. Urusan perceraian hendaklah berdasarkan  Al-Quran, as-Sunnah dan ijma’ ulama’.
Perbezaan Hukum Cerai Mengikut Keadaan

Kredit gambar: Freepik
Rupa-rupanya hukum talak berbeza mengikut keadaan suami dan isteri. Islam mengambil kira kebajikan dan keperluan kedua-dua belah pihak.
Oleh itu, hukum talak membantu kita menguruskan perihal penceraian agar manusia tidak keliru membuat keputusan.
Wajib
Apabila kedua-kedua belah pihak gagal menemui jalan penyelesaian dan merasakan hidup berasingan lebih baik.Ketika isteri melakukan perbuatan keji seperti berzina.Ketika salah seorang keluar dari agama Islam.
Sunat
Suami: tidak mampu menyara dan memberi nafkah kepada isteri.Isteri: tidak mampu menjaga maruah dan harta suaminya.
Makruh
Kredit gambar: Depositphotos
Menceraikan isteri tanpa sebab-sebab yang munasabah. Contohnya menceraikan isteri yang soleh, berakhlak dan melayani suami dengan baik.
Harus
Apabila tidak ada persefahaman hidup antara suami dan isteri.Ketika sedang hamil. Berdasarakan artikel Pejabat Mufti Wilayah Persekutuan.
Haram
Ketika menceraikan isteri ketika mereka haid, nifas.
Dua Jenis Lafaz Talak Beserta Contohnya
Kredit gambar: Freepik
Sarih (Jelas)
Ucapan cerai yang dilafazkan secara sengaja dan nyata menggunakan perkataan yang jelas  menunjukkan niat suami menceraikan isterinya.
Contoh lafaz sarih:
“Aku menceraikanmu,”“Aku lepaskanmu.”“Engkau diceraikan”
Kinayah (Kiasan)
Lafaz yang tidak menunjukkan perpisahan secara langsung kepada isteri oleh suami.
Contoh Lafaz kinayah:
“Kembalilah kepada keluargamu.”“Engkau berasingan daripadaku.”“Engkau terputus hubungan denganku.”
Kuasa Isteri Mohon Cerai (Fasakh & Khulu`)
#1 Cerai Talak
Penceraian yang dilakukan secara baik oleh suami dan isteri. Selain itu ialah apabila suami membuat keputusan menceraikan isterinya dengan lafaz.
Manakala talak terbahagi kepada dua iaitu talak sarih dan talak kinayah.
#2 Cerai Ta’liq
Perceraian secara ta’liq berlaku apabila suami melanggar ta’liq yang dibuat olehnya semasa upacara akad nikah.
#3 Cerai Khulu`
Kredit gambar: DIva.my
Perceraian atas permintaan isteri dengan memberikan sejumlah pampasan kepada suami. Seterusnya, suami akan melafazkan talak jika dia bersetuju dengan nilai pampasan yang diterima.
PERHATIAN: Cerai Khulu` tidak dibenarkan rujuk.
#4 Cerai Fasakh
Kredit gabar: Freepik
Pembubaran perkahwinan berdasarkan bidang kuasa mahkamah iaitu hakim. Penceraian jenis fasakh akan diputuskan oleh hakim setelah mengambil kira keadaan kedua-dua belah pihak.
Contohnya:
Suami meninggalkan isteri tanpa berita selama empat bulan.Suami menganiaya, menghina dan membahayakan keselamatan isteri.Suami tidak melangsaikan bayaran mas kahwin.
#5 Cerai Li`an
Ada keadaan dimana suami meragui status anak dari hasil perkahwinan mereka. Dia menuduh isteri berzina tetapi gagal membuktikannya dengan empat orang saksi.
Talak 1, Talak 2 & Talak 3 ?
Kredit gambar: Islampos
Talak 1 dan Talak 2
Kedua-dua talak ini dibenarkan rujuk kembali dengan isterinya. Tentang iddahnya pula berbeza-beza mengikut keadaan si isteri.
Di waktu iddah, isteri tidak boleh bernikah dengan mana-mana lelaki. Di samping itu, ianya merupakan waktu bagi si suami kembali semula kepada isterinya
الطَّلٰقُ مَرَّتَانِ  ۖ فَإِمْسَاكٌۢ بِمَعْرُوفٍ أَوْ تَسْرِيحٌۢ بِإِحْسٰنٍ  ۗ وَلَا يَحِلُّ لَكُمْ أَنْ تَأْخُذُوا مِمَّآ ءَاتَيْتُمُوهُنَّ شَيْئًا إِلَّآ أَنْ يَخَافَآ أَلَّا يُقِيمَا حُدُودَ اللَّهِ  ۖ فَإِنْ خِفْتُمْ أَلَّا يُقِيمَا حُدُودَ اللَّهِ فَلَا جُنَاحَ عَلَيْهِمَا فِيمَا افْتَدَتْ بِهِۦ  ۗ تِلْكَ حُدُودُ اللَّهِ فَلَا تَعْتَدُوهَا  ۚ وَمَنْ يَتَعَدَّ حُدُودَ اللَّهِ فَأُولٰٓئِكَ هُمُ الظّٰلِمُونَ
(A-Baqarah: 229)
Maksudnya: Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik dan tidaklah halal bagi kamu mengambil balik sesuatu dari apa yang telah kamu berikan kepada mereka (isteri-isteri yang diceraikan itu) kecuali jika keduanya (suami isteri takut tidak dapat menegakkan aturan-aturan hukum Allah. Oleh itu kalau kamu khuatir bahawa kedua-duanya tidak dapat menegakkan aturan-aturan hukum Allah, maka tidaklah mereka berdosa – mengenai bayaran (tebus talak) yang diberikan oleh isteri untuk menebus dirinya (dan mengenai pengambilan suami akan bayaran itu). Itulah aturan-aturan hukum Allah maka janganlah kamu melanggarnya; dan sesiapa yang melanggar aturan-aturan hukum Allah, maka mereka itulah orang-orang yang zalim.
Talak 3
Kredit gambar: mstar.com
Pasangan suami isteri yang berpisah dengan talak tiga tidak dibenarkan rujuk melainkan isteri telah berkahwin dengan lelaki lain.
Dan selepas berpisah dengan suami kedua, barulah suami pertama dibenarkan untuk rujuk kembali. Inilah yang dikatakan seperti ‘mencari Cina buta’.
Namun begitu, kita tidak boleh mempermainkan hukum rujuk talak tiga.
Contohnya mengupah seseorang untuk berkahwin dengan si isteri hingga waktu tertentu perlu menceraikannya.
فَإِنْ طَلَّقَهَا فَلَا تَحِلُّ لَهُۥ مِنۢ بَعْدُ حَتّٰى تَنْكِحَ زَوْجًا غَيْرَهُۥ  ۗ فَإِنْ طَلَّقَهَا فَلَا جُنَاحَ عَلَيْهِمَآ أَنْ يَتَرَاجَعَآ إِنْ ظَنَّآ أَنْ يُقِيمَا حُدُودَ اللَّهِ  ۗ وَتِلْكَ حُدُودُ اللَّهِ يُبَيِّنُهَا لِقَوْمٍ يَعْلَمُونَ
(A-Baqarah: 230)
Maksudnya: Sesudah (diceraikan dua kali), itu jika diceraikan pula (bagi kali yang ketiga) maka perempuan itu tidak halal lagi baginya sesudah itu, sehingga ia berkahwin dengan suami yang lain. Setelah itu kalau ia diceraikan (oleh suami baharu itu dan habis idahnya), maka mereka berdua (suami lama dan bekas isterinya) tidaklah berdosa untuk kembali (maskahwin semula), jika mereka kuat menyangka akan dapat menegakkan aturan-aturan hukum Allah dan itulah aturan-aturan hukum Allah, diterangkannya kepada kaum yang (mahu) mengetahui dan memahaminya.
Kesimpulannya,
Sebab itu sebelum berkahwin, penting untuk bakal pengantin memahami lafaz dan jenis talak serta perceraian dengan betul. Lima hukum talak dalam Islam hendaklah dijadikan panduan dalam urusan rumah tangga supaya tidak mudah untuk digunakan dan kemudian menyesal.
Walaupun suami mempunyai ‘kuasa veto’ keatas penceraian, namun pihak isteri juga mempunyai hak untuk melepaskan diri mereka dari pernikahan tersebut.
Isteri boleh menfailkan penceraian melalui cerai khulu` dan cerai fasakh. Sesungguhnya Islam bersikap adil kepada umatnya.
Semoga dengan perkongsian pengetahuan kali ini, membantu Mama mendalami lebih lagi tentang jenis talak dan perkara-perkara nikah kahwin. Oh ya, jangan lupa belajar dengan guru bertauliah ya. Bukan apa, risau kalau pemahaman kita salah nanti.


Dua Pakar OBGYN Jawab Segala Persoalan & Mitos Haid, Serta Kesihatan Faraj Wanita

Haid dan kesihatan faraj wanita merupakan antara topik yang sering menjadi perbualan ramai wanita – senang cakap, tak pernah tak ada wanita yang masih keliru tentang topik ini. Ada je persoalan dan pertanyaan yang bermain difikiran, baik yang muda mahupun yang sudah meningkat usia.

Mama Siti sendiri masih ada banyak persoalan tentang haid dan kesihatan faraj kita. Untuk menjawab segala persoalan Mama  dan para wanita di luar sana, KelabMama berpeluang untuk mendapatkan temu bual eksklusif bersama dua Pakar Obstetrik & Ginekologi dari Aurelius Hospital Nilai iaitu Dr. Ramesh Marimuthu dan Dr. Azizah binti Rusly.
Jom kita baca apakah persoalan yang disuarakan para wanita di Malaysia dan penerangan daripada kedua-dua doktor pakar ini.
1. Doktor, apakah yang perlu dielakkan semasa datang haid?
Dr. Ramesh Marimuthu, Pakar Obstetrik & Ginekologi di Aurelius Hospital Nilai
Dr. Ramesh: Wanita mengalami haid secara berbeza kerana badan, tabiat dan gaya hidup mereka. “Listening to your body” dan mencari penyelesaian terbaik adalah penting untuk menjadikannya pengalaman yang lebih baik.
Kembung perut adalah gejala awal haid yang biasa. Jika ini berlaku dengan kerap, anda harus mengelakkan makan makanan masin kerana ia menyebabkan pengekalan air (water retention), yang boleh memburukkan lagi perut kembung.
Begitu juga dengan pengambilan kopi dan alkohol semasa haid, yang boleh menyebabkan sakit kepala dan masalah pencernaan.
Melewatkan makan atau berpuasa semasa haid juga tidak digalakkan. Hal ini kerana badan wanita yang datang haid memerlukan nutrien yang mencukupi untuk mengimbangi kehilangan darah.
Semasa haid, terutamanya beberapa hari pertama, badan anda juga mungkin berasa lebih lemah akibat senggugut dan mengalami keletihan yang lebih ketara.
Oleh itu, elakkan daripada melakukan senaman berat seperti senaman kardio berat kerana ia boleh menyebabkan ‘congestion’ di vaskular, yang membawa kepada aliran haid yang berlebihan.
Walau bagaimanapun, senaman yang betul akan membantu melegakan senggugut, jadi pastikan senaman tersebut ringan dan mudah untuk dilakukan.
2. Apakah jenis senaman yang boleh mengurangkan senggugut?
Dr. Ramesh: Anda boleh pertimbangkan untuk melakukan senaman ringan hingga sederhana untuk senggugut seperti berjalan pantas, yoga dan pilates, yang boleh membantu mengurangkan kekejangan haid dan gejala lain seperti payudara tegang dan sakit otot.

Yoga ialah senaman yang berkesan boleh mengurangkan sakit haid kerana pose dan regangan tertentu membantu badan untuk berehat dan mengurangkan ketegangan otot.
Saya cadangkan ketika haid, anda boleh mencuba pelbagai latihan dan mengenal pasti aktiviti yang paling sesuai untuk anda. Sentiasa mulakan dengan sesuatu yang ringan dahulu untuk melihat tahap tenaga yang boleh digunakan badan anda semasa haid.
3. “Eh, tak boleh minum atau makan ais lah time period ni!” Doktor, adakah perkara ini betul?
Dr. Azizah: Setakat hari ini, tiada kajian yang membuktikan atau menyangkal kesan minuman atau makanan sejuk terhadap senggugut atau semasa datang haid.

Datang haid atau menstruation dikaitkan dengan sistem pembiakan, manakala makanan atau minuman yang diambil pula adalah berkaitan dengan sistem pencernaan. Kedua-dua sistem ini berfungsi secara berasingan dan tidak menjejaskan antara satu sama lain.
Walau bagaimanapun, sesetengah wanita sensitif terhadap makanan atau minuman sejuk, yang mungkin meningkatkan atau boleh menyebabkan kekejangan. Apa-apa pun, hanya diri kita sendiri yang memahami dan mengetahui apa yang bagus untuk badan kita berfungsi dengan sewajarnya.
4. Berapa kali sehari saya perlu menukar tuala wanita atau tampon saya?

Tuala wanita
Dr. Ramesh: Peraturan am adalah wanita yang datang haid harus menukar tuala wanita atau pad setiap 4-8 jam. Walau bagaimanapun, ini juga dipengaruhi oleh faktor lain seperti kadar aliran darah haid yang keluar dan sama ada anda terlibat dalam sebarang aktiviti yang akan menyebabkan anda berpeluh atau sentiasa terdedah kepada cuaca panas atau lembap.
Jika itu berlaku, anda harus lebih kerap menukar kepada tuala wanita baharu. Apa yang penting, ikut keselesaan diri sendiri.
Tampon
Untuk tampon, anda tidak boleh memakainya terlalu lama dan pastikan ia ditukar sekurang-kurangnya setiap 3-4 jam kerana ia boleh menyebabkan pengumpulan bakteria dalam saluran faraj yang boleh menyebabkan Toxic Shock Syndrome (TSS).
Walaupun kemungkinan untuk mendapat jangkitan tersebut adalah rendah, namun, setiap wanita harus mengamalkan gaya kebersihan dan hygiene yang betul semasa datang haid.
Dr. Azizah binti Rusly, Pakar Obstetrik & Ginekologi di Aurelius Hospital Nilai
5. Adakah selamat untuk wanita memakai tampon terutama bagi mereka yang belum berkahwin?
Dr. Azizah: Tampon boleh menyebabkan sedikit regangan atau koyakan selaput dara, tetapi ini juga boleh berlaku apabila anda melakukan aktiviti lasak.
Sesetengah wanita mungkin mengalami ketidakselesaan apabila memasukkan tampon semasa baru ingin mencuba. Walau bagaimanapun, jangan risau kerana selepas beberapa kali, anda pasti sudah mahir untuk menggunakannya.
6. Perlukah saya membasuh tuala wanita saya? Jika tidak, apakah cara yang betul untuk membuangnya, sama ada di rumah saya sendiri atau semasa saya berada di tandas awam?
Dr. Azizah: Darah haid sama dengan darah lain dari badan kita dan tidak kotor. Ia terdiri daripada darah, membran rahim, lapisan mukus, dan bakteria. Walaupun kadangkala ia kelihatan bergumpal atau lebih gelap, itu adalah perkara biasa.
Tuala wanita pakai buang hendaklah dibalut dengan betul dan dibuang selepas sekali guna.

Walau bagaimanapun, jika anda menggunakan tuala wanita boleh guna semula atau menstrual cup, pastikan anda rendamkannya ke dalam air sejuk dan basuh menggunakan detergen biasa, soda penaik atau cuka.
Dan pastikan untuk keringkan kedua-duanya dengan betul untuk mengelakkan jangkitan pada pemakaian yang seterusnya.
7. Saya boleh menghidu sesuatu bau yang tidak menyenangkan melalui seluar saya. Adakah ia normal? Mengapa faraj saya berbau, dan apa yang perlu dilakukan jika faraj saya berbau busuk?

Dr. Ramesh: Lazimnya, adalah perkara biasa untuk mengalami sesuatu bau yang tidak keterlaluan dan sementara, terutamanya selepas anda berpeluh atau sebelum anda mandi.
Memandangkan setiap faraj mempunyai mikrobiomnya, ia mengandungi banyak jenis bakteria yang boleh berbeza-beza setiap hari, yang juga menyebabkan faraj berbau berbeza.
Ini adalah keadaan biasa; dan bergantung pada fasa kitaran haid, mood atau amalan kebersihan seseorang individu tersebut.
Namun begitu, adalah penting untuk memberi perhatian kepada bau hanyir atau busuk kerana ia mungkin menunjukkan keadaan seperti vaginosis bakteria, iaitu kehadiran lebihan bakteria dalam faraj.
Sebaliknya, jangkitan yis juga boleh menyebabkan faraj berbau. Adalah lebih baik untuk berjumpa pakar sakit puan jika anda mendapati ada bau busuk dan tidak menyenangkan.
8. “Makan makanan yang tinggi dengan probiotik adalah baik untuk kesihatan faraj.” Betul ke Doktor?
Dr. Ramesh: Probiotik terdiri daripada bakteria hidup dan yis. Ia boleh membantu mengimbangi tahap pH faraj wanita, yang mana kebiasaannya mempunyai tahap pH berasid semula jadi (antara 3.8 dan 4.5) dan menambahkan bakteria baik.
Probiotik seperti yogurt dan kimchi membantu mengelakkan jangkitan seperti jangkitan yis dan membantu meredakan sindrom prahaid (PMS).
9. Apakah nasihat Doktor kepada semua wanita mengenai kesihatan faraj mereka?

Dr. Ramesh: Adalah penting untuk sentiasa mengekalkan kesihatan faraj yang baik. Berikut adalah beberapa nasihat untuk faraj yang sihat:
Pastikan faraj anda bersih! Terdapat tanggapan yang salah bahawa faraj wanita mesti dicuci dengan sabun atau produk kebersihan wanita. Namun, itu tidak betul, kerana faraj mempunyai mekanisme pembersihan yang tersendiri. Menggunakan bahan kimia yang keras boleh merengsakan dan mengganggu ekosistem semula jadi faraj wanita untuk melalui proses tersebut. Jika boleh, pakai fabrik yang ‘breathable’ seperti kapas kerana ia membantu menghilangkan lembapan, yang membantu mengehadkan pertumbuhan bakteria. Jangan lupa untuk menukar seluar dalam setiap hari ya. Amalkan hubungan seks yang selamat untuk mengelak daripada dijangkiti jangkitan seksual, Sexually Transmitted Infections (STI).Jangan terlepas pemeriksaan kesihatan dan sentiasa lakukan pemeriksaan biasa untuk memastikan kesihatan faraj berada pada tahap yang ideal.
Pesan Mama Siti
Jadi, buat para wanita di luar sana, sama ada sudah berkahwin atau masih bujang, jangan mudah percaya dengan kata-kata ‘tidak boleh makan ais semasa period’, tak boleh basuh rambutlah, itu ini lah, dan sebagainya. Dan yang penting, elakkan daripada mengguna produk pembersih wanita yang berada di pasaran. Ikuti nasihat pakar dan sekiranya ada rasa tidak selesa dengan keadaan badan anda, segera berjumpa doktor pakar di klinik dan pusat perubatan terdekat untuk rawatan lanjut.


Perhatian Mommy! Takutkan Anak Macam Ni Akan Memberi Kesan Jangka Masa Yang Lama

Kadang-kadang solusi ibu bapa untuk bagi anak cepat tidur ke, kurangkan tantrum ke, mesti takut-takut kan mereka.
Kalau tak nak tidur, nanti hantu pocong datang!
Adakah Mama seperti ini? Jika tidak, syabas Mama! Jika ya… Mama Siti perlu beritahu something dekat Mama.
Taktik seperti ini, sangat membahayakan dari segi perkembangan dan kesihatan mereka yang sedang membesar. Memang kita geram dengan anak kita jika mereka buat perangai ke dan kita nak takut-takutkan mereka.
Ada yang sanggup menakutkan anak-anak dengan menggunakan taktik seperti paparkan gambar hantu ataupun lebih teruk lagi bunyi-bunyi hantu yang mengerikan.
Menurut Dr. Bess perunding psikiatri di The Medical City,
Ketakutan sedemikian mungkin menjadi punca masalah seperti gangguan tekanan selepas trauma, serangan panik dan gangguan kecemasan.
“Kesan psikologi yang biasa ialah tindak balas fobia kronik, yang mungkin berlanjutan hingga remaja dan seterusnya,” tambah Dr. Nina pakar psikiatri kanak-kanak di TMC.
Kedua-dua pakar psikiatri itu menjelaskan bahawa ketakutan seperti itu boleh menimbulkan imej makhluk menakutkan yang mengintai dalam gelap, boleh meninggalkan kesan negatif yang mendalam dalam minda dan boleh memberi kesan yang berkekalan pada kesihatan mental mereka sehingga dewasa.
Kanak-kanak yang lebih tua dan orang dewasa mungkin mengalami beberapa simptom fizikal dan psikologi berikut:
Hiperventilasi (pernafasan cetek) Sakit dadaBerdebar-debar atau rasa tercekikMudah letih Masalah selera makan (kurang selera makan atau makan berlebihan yang membawa kepada obesiti)Rasa sejuk atau menggigil
Banyak kesan negatif pada kesihatan mereka jika diteruskan dengan menakutkan mereka ni. Ikuti perkongsian Encik Anuar Zamil yang menceritakan kisah ibu bapa yang takutkan anak-anak dengan bunyi pontianak untuk sekadar content di media sosial.
Jangan Takutkan Anak Macam Ni Mommy!

Kredit gambar: Facebook Anuar Zamil
Viral di TikTok content menakutkan anak dengan cara bukak bunyi “Pontianak Mengilai” dan kemudiannya lari dan menahan pintu, meninggalkan anak-anak dalam bilik sendirian.
Abam bukan lah professional yang tahu handle anak. Bukan juga yang terpaling power dalam menjaga anak dan terpaling parenting, tetapi trend ni sangat BODOH bagi abam sebab sengaja menakutkan anak-anak demi sebuah content.
Pernah teringat, abam pernah terbaca keburukan menakut-nakutkan anak ni sebab banyak sangat mudarat. Trend ni pulak bukan sekadar MENAKUTKAN namun juga MEMALUKAN. Yelah dah satu dunia lihat kan.
Kan whatever uploaded on Internet, will stay forever.
Allahuakbar.
Sebagai parents, kita adalah idola anak-anak. Bukan sekadar itu, kita juga adalah pelindung bagi anak-anak. Mereka akan mula hilang keyakinan diri bila selalu sangat menakutkan mereka dengan cara macamni.
Minda Anak Ibarat ‘Highway’
Kita yang menentukan jalan mana yang kita nak bawak. Kalau kita terapkan sangat ketakutan, itu saja lah yang dia akan nampak. Dan jangan lupa, highway tu mula akan bercabang-cabang. Walaupun kita hanya takutkan pasal hantu, tapi ketakutan dia boleh pergi ke tempat lain contoh:
Takut GelapTakut nak bergerak sorang diriTakut nak tinggal kat rumah sorangTakut perempuan rambut panjang
Macam-macam lagilah.

Dan kalau korang nak tau, benda macamni juga boleh membuatkan mereka trauma sepanjang hidup. Which akan mengganggu proses tumbesaran diorang. Ia takkan hilang begitu sahaja. Memori ketakutan tersebut akan terbawa sampai ke anak besar.Dan ia akan menjadi punca mudahnya anak-anak trigger fobia dan anxiety apabila dewasa. Kesan yang sama juga berlaku bila kita biasakan anak tengok cerita seram dan ganas.
Kita Rasa Kelakar, Tapi Ianya Meninggalkan Luka Berterusan
Ubahlah cara bergurau. Jangan hanya demi content dan view semata-mata kita sanggup lukakan mereka dan serta merta memalukan diorang. Kita adalah contoh terbaik bagi mereka. Anak-anak adalah amanah Allah yang sangat berharga.
“Aku gurau je. Apasal nak serius sangat. Aku dengan cara aku.
Abam mohon maaf segala ketelanjuran kata-kata. Feel free to disagree. Betul cara bergurau masing-masing berbeza. But I still stand on my view yang CONTENT NI CONTENT BODOH yang abam rasa kita perlu hentikan. Betulkan yang biasa, biasakan yang betul. Maaf sekali lagi atas kekasaran bahasa.
Kesian anak-anak kita, tidak bersalah tetapi sampai macam tu sekali nak bergurau. Bergurau pun ada batasnya Mama. Jangan cuba-cuba trend semata-mata untuk views dan membahayakan mental dan fizikal anak-anak kita ya! Semoga maju jaya dan sentiasa berwaspada dengan kesihatan kita semua~
Kredit: Anuar Zamil


Resepi Nasi Jagung Untuk Hero Cilik Di Rumah

Susah betul nak pikat anak-anak makan nasi kan. Macam-macam drama nak kena lalui dulu barulah nak makan nasi.
Itu kalau jadi, kadang-kadang kita sebagai Mama dan Ayah pun hampir tak ada idea nak buat macam mana lagi biar anak tu makan makanan sebenar.
Nak bagi makanan siap saji memang bukan cara Mama Siti. lagi-lagi kalau anak masih kecil. Dari kecil ni lah kita kena jaga gizi mereka kan, Mama.
Masa Mama Siti tengah cari menu masakan kan, ada satu resipi yang menarik perhatian. Resipi dari Laila Luqman. Beliau kongsikan cara-cara nak buat nasi jagung khas untuk anak lelakinya.
Mama Siti rasa nak cubalah, jom Mama kita masak sama-sama.
Resepi Nasi Jagung

Kredit gambar: My TV Online
Resipi oleh: Laila Luqman
Bahan-Bahan Tumis
Bawang Merah (Dikisar)Mentega Kayu ManisBunga LawangBuah Pelaga
Bahan-Bahan Lain
Beras Jagung (Tin)Susu CairHaliaDaun PandanGaram
Kredit gambar: Puan CT Salmiah Ishar
Cara Memasak
1. Basuh beras hingga bersih dan toskan airnya.
Kredit gambar: Nuralia Alia
2. Kisarkan separuh daripada jagung dalam tin.3. Sediakan kuali dan panaskan mentega. Seterusnya masukkan kayu manis, buah pelaga dan bunga lawang.
Kredit gambar: Laila Luqman
4. Selepas itu, masukkan bawang kisar dan teruskan menumis sampai naik bau. 5. Kemudian, masukkan tumisan dari dalam kuali tadi ke dalam periuk untuk menanak beras.
Kredit gambar: Nuralia Alia
6. Lalu tambahkan halia, daun pandan, susu cair, jagung dan garam.
Kredit gambar: Laila Luqman
7. Masak nasi seperti biasa dan tunggu hingga nasi masak.8. Apabila nasi dah siap masak, boleh hidangkan dan makan bersama keluarga.
Kredit gambar: Jimmy Aisy
Tips Masak Nasi Jagung
Kalau nak nasi lebih berderai, Mama boleh gantikan dengan beras basmathi. Hasilnya cantik, malah, lebih berkhasiat lagi.Tak ada mentega, tak ada masalah sebab kita boleh gunakan marjerin juga. Senang kan nak tukar-tukar bahan.
Resepi Nasi Jagung ni lebih enak dimakan dengan papadom, acar nenas dan ayam masak merah. Nyum, nyum sedapnya.
Mama Siti bukan boleh kalau resepi ada jagung ni. Mesti punya nak cuba. Mama Siti nak cuba, harapnya Mama pun buat sekali ya. Kita tengok hasilnya sama-sama kan.